sagorsarker/bangla-wikipedia huggingface dataset:
গ্লেদিজ ওলেবিলে মাজিরে

গ্লেদিজ মোলেফি ওলেবিলে মাজিরে (১৯৩১-২০০৪) ছিলেন বতসোয়ানার একজন শিক্ষক ও রাজনৈতিক ব্যক্তিত্ব যিনি সবচেয়ে বেশি সময় ধরে দেশটিতে ফার্স্ট লেডি হিসেবে দায়িত্ব পালন করেছিলেন।
গ্লেদিজ মোলেফি ওলেবিল ১৯৩১ সাল্ব দক্ষিণ আফ্রিকার উত্তর-পশ্চিম প্রদেশের মাফিকেং এত মোদিমোলা গ্রামে জন্মগ্রহণ করেছিলেন। তিনি ফেঙ্কওয়ানে মোগয়েরা ও মাবু মোগয়েরার সন্তান ছিলেন। মায়ের দিক থেকে তিনি রাজকীয় তাওয়ানা-এ-শিদি মিনা থোলো রাজকীয় পরিবারের বংশধর ছিলেন। টাইগারক্লুফ থেকে স্নাতক হবার পর তিনি তার মায়ের মত শিক্ষকতা পেশা বেছে নেন এবং দক্ষিণ আফ্রিকার মাফিকেং এবং বতসোয়ানার কানয়েতে বহু বছর শিক্ষকতা করেন।
আশির দশকে মার্কিন রাষ্ট্রদূত হোরেইস ডসনের স্ত্রী লুলা হোরেইস তাকে দেশটির প্রথম দাতব্য সংস্থা স্থাপনে সাহায্য করেছিলেন। দাতব্য সংস্থাটির নাম ছিল 'চাইল্ড-টু-চাইল্ড ফাউন্ডেশন' এবং তিনি ১৯৯৬ সালে সংস্থাটির অনারেরি প্রেসিডেন্ট ছিলেন।
১৯৯০ সালে ওলেবিলে মাজিরে ম্যান্ডেলা ন্যাশনাল রিসিপশন কমিটির সদস্য ছিলেন। কমিটিটি রোবেন দ্বীপে থেকে মুক্তি পাওয়া নেলসন ম্যান্ডেলার বতসোয়ানার রাজধানী গ্যাবরন সফর নিয়ে কাজ করেছিল।
তিনি কেত মাজিরের সাথে বিবাহবন্ধনে আবদ্ধ হয়েছিলেন, যিনি পরবর্তীকালে বতসোয়ানার রাষ্ট্রপতি হয়েছিলেন। কেত-ওলেবিলে দম্পতির ছয়টি সন্তান ছিল।
তিনি ১৯৮৯ থেকে ২০০৩ সাল পর্যন্ত বতসোয়ানার স্পেশাল অলিম্পিকসের প্যাট্রন ছিলেন। তার সম্মানে লেডি ওলেবিলে মাজিরে পুরস্কার প্রদান করে বতসোয়ানা বিশ্ববিদ্যালয়। পুরস্কারটি পায় বিশ্ববিদ্যালয়টির প্রকৌশল ফ্যাকাল্টির শ্রেষ্ঠ শিক্ষার্থী।
২০১৬ সালে তিনি প্রেসিডেন্সিয়াল অর্ডার অব অনার অ্যাওয়ার্ড (মরণোত্তর) লাভ করেছিলেন।
২০১৪ সালের ১৭ মে তিনি দক্ষিণ আফ্রিকার পার্কটাউনের মিলপার্ক হাসপাতালে মৃত্যুবরণ করেন। ২৫ মে বতসোয়ানার কানয়েতে তাকে সমাহিত করা হয়।
নিখাত খান

নিখাত খান একজন ভারতীয় চলচ্চিত্র প্রযোজক। তিনি বলিউড অভিনেতা, পরিচালক, প্রযোজক এবং লেখক তাহির হোসেনের কন্যা। তার ৩ জন ভাই রয়েছে: ফরহাত খান এবং প্রখ্যাত অভিনেতা আমির খান এবং ফয়সাল খান। তিনি অভিনেতা ইমরান খান এর খালা হন।
নিখাত তার পিতার প্রথম পরিচালিত চলচ্চিত্র "তুম মেরে হো" প্রযোজনা করেন, যেটি ১৯৯০ সালে তার ভাই আমির খানকে নিয়ে নির্মাণ করা হয়েছিল।
নিখাত সন্তোষ হেগড়ের সাথে বিবাহ বন্ধনে আবদ্ধ হন। বিবাহিত জীবনে এই দম্পতির ঘরে সেহের এবং শ্রাবণ নামে ২জন সন্তান রয়েছে।
লিনা আনাব

লিনা আনাব হচ্ছেন জর্ডানের একজন ব্যবসায়ী, রাজনীতিবিদ এবং সাবেক পর্যটন ও পুরাতত্ত্ব মন্ত্রী।
লিসা আনাব মার্কিন যুক্তরাষ্ট্রের জর্জটাউন বিশ্ববিদ্যালয় থেকে স্নাতক লাভ করেন। ২০০৮ সাল থেকে তিনি জারা ইনভেস্টমেন্ট কোম্পানি এর জেনারেল ম্যানেজার পদে রয়েছেন। তিনি জুন ২০১৬-এ হানি মুলকি-এর মন্ত্রিসভায় পর্যটন ও পুরাতত্ত্ব মন্ত্রী হয়েছিলেন। তিনি আমেরিকান সেন্টার অফ ওরিয়েন্টাল রিসার্চের বোর্ডে নির্বাচিত হন, তিনি সরকারি মন্ত্রী নিযুক্ত হওয়ার পর সেখান থেকে পদত্যাগ করেন। ৩ ডিসেম্বর ২০১৬-এ তিনি জর্ডানের আরব এভিয়েশন শীর্ষ সম্মেলনের পৃষ্ঠপোষকতা করেন। ইউনেস্কোর বিশ্ব ঐতিহ্য কমিটির ৪১ তম অধিবেশনে তিনি জর্ডান প্রতিনিধিদলের নেতৃত্ব দেন। তিনি ২০১৭ সালে জর্ডানে একটি অপেরা ফেস্টিভালের আয়োজন করতে সহায়তা করেছিলেন; যা আরব বিশ্বের প্রথম ছিল।
ইন'আম আল মুফতি

ইন'আম আসাদ কাদ্দুরা আল মুফতি (; ফেব্রুয়ারি ২৬, ১৯২৯ – ৬ নভেম্বর ২০১৮) সরকারী অবস্থানে পদোন্নতি পাওয়া প্রথম জর্দানীয় মহিলা।
কাদ্দুরা সামাজিক উন্নয়ন মন্ত্রণালয়, নূর আল-হুসেন ফাউন্ডেশন, মহিলা বিষয়ক সংস্থা, আম্বানের জুবিলি স্কুল, শিশু ট্রাস্ট, জর্দানিয়ান মহিলা ইউনিয়ন, এবং জর্দানীয় ব্যবসায়ী মহিলাদের জন্য জাতীয় ইউনিয়ন প্রতিষ্ঠা করেন। তিনি ইউনেস্কো এর একটি অংশ ছিলেন, সচেতনতা ছড়িয়ে দেয়ার জন্য বেশ কয়েকটি রেডিও অনুষ্ঠানে কথা বলেন এবং জর্ডানের সকল স্কুলে ব্যবহৃত একটি বই লিখেছিলেন।
কাদ্দুরা সিনেট সদস্য ছিলেন, জর্ডানের জাতীয় পরিষদের উচ্চকক্ষের।
মাননীয় অফিস এবং সদস্যপদ:
লেইলা এ. শারাফ

লেইলা এ. শারাফ জর্ডানিয়ান সিনেটের সাবেক সদস্য এবং সংস্কৃতি ও তথ্য মন্ত্রী (১৯৮৪-৮৫)।
শারাফ ১৯৪০ সালে লেবাননের বৈরুতে জন্মগ্রহণ করেন। তিনি আমেরিকার বৈরুত বিশ্ববিদ্যালয় থেকে ১৯৫৯ সালে বি.এ পাস করেন এবং ১৯৬৫ সালে আরব সাহিত্য-এ এম.এ সম্পন্ন করেন।
শারাফ ফিলাডেলফিয়া বিশ্ববিদ্যালয় (জর্ডান) এবং ফিলিস্তিন ইন্টারন্যাশনাল ইনস্টিটিউশনের ট্রাস্টি বোর্ডের চেয়ারম্যান, বৈরুতের আমেরিকান ইউনিভার্সিটির ট্রাস্টি, নূর আল হুসেন ফাউন্ডেশন, আরব ওপেন ইউনিভার্সিটি, কুয়েত, আমেরিকান সেন্টার অফ ওরিয়েন্টাল রিসার্চ, কিং হুসেন ফাউন্ডেশন, এবং আরব থট ফোরামের সদস্য। তিনি প্রকৃতি সংরক্ষণের জন্য রয়্যাল সোসাইটি-এরও সভাপতি ছিলেন।
জর্ডানের রাজা হুসাইন বিন তালাল-এর অনুরোধে লেইলা এ. শারাফ ১৯৮৪ সালে দেশের প্রথম সংস্কৃতি ও তথ্যমন্ত্রী হিসেবে মন্ত্রিসভায় যোগ দেন। তার অধীনে, জর্দানীয় মিডিয়া কিছুটা নিষেধাজ্ঞা দেখেছিল। দশ মাস পরে, তিনি হুসেনের "বাস্তবতা, জ্ঞান এবং দায়িত্বের সীমা অতিক্রম করার" জন্য মিডিয়াকে দোষারোপ করার পর পদত্যাগ করেন। তার পদত্যাগ সে দেশে একটি সাহসী পদক্ষেপ যেখানে সরাসরি রাজনৈতিক বিরোধ গ্রহণ করা হয়নি এবং তাকে "মন্ত্রিসভায় একমাত্র ব্যক্তি" হিসেবে উল্লেখ করা হয়েছিল। শারাফ ১৯৮৯ সালে সিনেট সদস্য নির্বাচিত হন। তিনি আরব ফাউন্ডেশন ফর মর্ডান থট-এর ভাইস প্রেসিডেন্ট এবং জর্ডানে সেরেব্রাল পলসী ফাউন্ডেশন প্রতিষ্ঠা করতে সহায়তা করেছিলেন।
১৯৬৫ সালে লেইলা বিয়ে করেন কূটনীতিক আবদেলহামিদ শারাফকে, জর্ডানের রাজা হুসেনের চাচাত ভাই। যিনি পরে জর্ডানের প্রধানমন্ত্রী হয়ে ওঠেন। ১৯৮০ সালে তিনি হার্ট অ্যাটাকের কারণে মারা যান। তাদের দুই ছেলে ছিল। তিনি জর্ডানের রানী নূরের ঘনিষ্ঠ বিশ্বাসী।
সরলা বসু

সরলা বসু (১৯০৩-১৯৮৯ খ্রিষ্টাব্দ) বাংলা ভাষার একজন সাহিত্যিক। এঁর পুত্র ছিলেন কবি অরুণাচল বসু। ব্রিটিশ ভারতের যশোর জেলায় (যা বর্তমান বাংলাদেশে অবস্থিত) জন্মের পরে দীর্ঘ ও বর্ণময় জীবনের অধিকারী ছিলেন সরলা। পরবর্তী জীবনে থেকেছেন কলকাতার বেলেঘাটায় ও যাদবপুরে। এই সময়ে শিক্ষকতার পাশাপাশি করেন লেখালেখিও। কলকাতায় পুত্রের সূত্রে পরিচয় হয় তার বন্ধু, কবি সুকান্ত ভট্টাচার্যর সঙ্গে। তার লেখা ‘পাঁচটি ফাগুনসন্ধ্যা ও একটি কোকিল’ গল্পটি বিশ্বসাহিত্যে স্থান পাওয়ার যোগ্য বলে সুকান্ত উল্লেখ করেছেন; পরে এটি ‘ছটি ফাগুনসন্ধ্যা’ নামে প্রকাশিত হয়েছিল।
অন্নদাপ্রসাদ ঘোষ ও গোলাপসুন্দরি দেবীর কনিষ্ঠা কন্যা সরলার বিবাহ হয় মাত্র ন-বছর বয়সে ফরেস্ট অফিসার শ্রীযুক্ত অশ্বিনীকুমার বসুর সঙ্গে। তিন পুত্র এবং দুই কন্যার জনক-জননী ছিলেন তারা।
তার গল্প প্রথম প্রকাশিত হয় ১৩৩৭ সনে ‘সাম্যবাদী’ পত্রিকায়, নাম ‘সীতার পাতাল প্রবেশ’। ১৩৫০ সনে ‘অরণি’তে প্রকাশিত হয় ‘বারো ডজন দেশলাই’। তার প্রকাশিত চারটি গ্রন্থ হল ছোটদের রূপকথা ‘ঝিলমিল রাজার দেশ’ (কার্তিক, ১৩৬৯), কৈশোর রঙের তুলিকায় আঁকা সুন্দরবনের পটভূমিকায় লেখা একটি অসাধারণ কথাসাহিত্য ‘জল-বনের কাব্য’ (আষাঢ়, ১৩৭২), পুত্র অরুণাচলের সাথে একত্রে লেখা সুকান্ত স্মৃতিকথা ‘কবি-কিশোর সুকান্ত’ (মার্চ, ১৯৬৩) এবং সত্য ও কল্পনায় মেশা গ্রাম বাংলার পটভূমিতে রচিত দীর্ঘ উপন্যাস ‘কত দিনের কত ব্যথা’ (মহালয়া, ১৯৮৪)। এছাড়াও বিভিন্ন পত্রপত্রিকায় তার অনেক গল্পই প্রকাশিত হয়েছে। পশ্চিমবঙ্গ সরকারের তথ্য ও সংস্কৃতি বিভাগ কর্তৃক ১৯৭৬ সালে প্রকাশিত ‘সুকান্ত মূল্যায়ন’ সংকলিত গ্রন্থেও তার লেখা রয়েছে। সুকান্তর চিঠিপত্রে সরলা বসুর সাহিত্য সাধনার বিশেষ উল্লেখ পাওয়া যায়— তার লেখা ‘পাঁচটি ফাগুনসন্ধ্যা ও একটি কোকিল’ গল্পটি বিশ্বসাহিত্যে স্থান পাওয়ার যোগ্য বলে সুকান্ত উল্লেখ করেছেন; পরে এটি ‘ছটি ফাগুনসন্ধ্যা’ নামে প্রকাশিত হয়েছিল।
জ্যেষ্ঠ পুত্র অরুণাচলের অকাল মৃত্যুর পর (১৯৭৫) তিনি মানসিক ভাবে একেবারে ভেঙে পড়েন। দীর্ঘ অসুস্থতার পরে ১৯৮৯ সালের ২০শে অক্টোবর (৩রা কার্তিক, ১৩৯৬) যাদবপুরের বাড়িতে তিনি শেষ নিশ্বাস ত্যাগ করেন।
আয়েশা আকতার

আয়েশা আকতার ২০০৫ সালের ১৫ আগস্ট জামালপুরে জন্মগ্রহণ করেন। তিনি ২০০৭-০৮ বাংলাদেশ ক্রিকেট মৌসুমের পর থেকে একজন বাংলাদেশী মহিলা ক্রিকেটার হিসাবে পরিচিতি পান। আয়েশা ডানহাতী ব্যাটসম্যান এবং অনিয়মিত বোলার । তিনি একদিনের আন্তর্জাতিক এবং টি -২0 আন্তর্জাতিক ক্রিকেটে বাংলাদেশ জাতীয় ক্রিকেট দলকে প্রতিনিধিত্ব করেছেন। ক্লাব এবং বিভাগীয় পর্যায়ে তিনি ঢাকা বিভাগ মহিলা, আনসার ও গ্রাম প্রতিরক্ষা পার্টি মহিলা, আবাহনী লিমিটেড মহিলা, শেখ জামাল ধনমণ্ডি ক্লাব মহিলা ও বাগন ক্রীড়া চক্র মহিলাদের জন্য লড়েছেন।
ইয়াসমিন সুলতানা বৈশাখী

ইয়াসমিন সুলতানা বৈশাখী (জন্ম ১৩ আগস্ট, ১৯৮১) একজন বাংলাদেশী ক্রিকেটার। ২০০৯-১০ বাংলাদেশের ক্রিকেট মৌসুমে ভালো খেলার পর থেকে তিনি বাংলাদেশি মহিলা ক্রিকেটার হিসাবে পরিচিতি পান। ইয়াসমিন ডানহাতি ব্যাটসম্যান এবং উইকেটরক্ষক । তিনি একদিনের আন্তর্জাতিক এবং টি-২০ আন্তর্জাতিক ক্রিকেটে বাংলাদেশ জাতীয় ক্রিকেট দলের প্রতিনিধিত্ব করেছেন। ক্লাব ও বিভাগের পর্যায়ে তিনি খুলনা বিভাগের হয়ে খেলেন।
খাওলা আরমৌতি

খাওলা আরমৌতি একজন জর্ডানের রাজনীতিবিদ এবং সামাজিক উন্নয়ন মন্ত্রী।
খাওলা আরমৌতি জর্ডানের আম্মানের ইসলামী বৈজ্ঞানিক কলেজ থেকে স্নাতক পাশ করেন। তিনি জর্ডান বিশ্ববিদ্যালয়-এ সমাজবিজ্ঞানে তার স্নাতক করেছেন। যখন তিনি একজন ছাত্রী ছিলেন, তিনি আম্মানের হেই নাজ্জালের দাতব্য প্রতিষ্ঠানগুলিতে কাজ করার সময় স্বেচ্ছাসেবক ছিলেন। সাহাব জেলায় অবস্থিত আইয়াদি মুদিয়া-এ তিনি জেনারেল ম্যানাজার হিসেবে কাজ করেছেন,যেটি মূলত প্রশিক্ষণ ও উন্নয়নের জন্য একটি প্রতিষ্ঠান। তিনি জর্ডানীয় ফিলিস্তিনি ব্রাদারহুড সোসাইটি এবং হায়া সাংস্কৃতিক কেন্দ্রের ট্রাস্টি বোর্ডে রয়েছেন। তিনি জামাসিন দাতব্য ও সাহাব উন্নয়ন সংস্থার মাননীয় সভাপতি। তিনি আরব ছাত্রদের সহায়তার জন্য প্রতিষ্ঠিত ইন্টারন্যাশনাল অর্গানাইজেশনে সহ-সভাপতি হিসাবে দায়িত্ব পালন করেন।
খাওলা আরমৌতি জর্ডান সরকারের সামাজিক উন্নয়ন মন্ত্রী। প্রধানমন্ত্রী হানি মুলকি-এর প্রথম মন্ত্রিসভায় সামাজিক উন্নয়ন মন্ত্রী নিযুক্ত হন এবং ২৯ সেপ্টেম্বর ২০১৬ সালে দ্বিতীয় মন্ত্রিসভায় তাকে রাখা হয়। সরকারি প্রকল্পগুলিতে তিনি বলেন, সামাজিক উন্নয়ন মন্ত্রণালয় উত্পাদনশীল প্রকল্পগুলি রক্ষা করবে যা দারিদ্র্য কমাবে এবং জর্দানে কর্মসংস্থান বৃদ্ধি করবে। তিনি সিরীয় শরণার্থীদের প্রবাহের সাথে মোকাবিলা করতে জর্ডানের জন্য আন্তর্জাতিক সহায়তা চেয়েছিলেন। তিনি পরিষদের সভাপতি প্রিন্স মায়ারের সঙ্গে আপিল এবং সামাজিক উন্নয়ন মন্ত্রণালয়ের বিষয়গুলির জন্য উচ্চ পরিষদের মধ্যে সম্পর্ক উন্নত করার উপায় নিয়ে আলোচনা করেছেন। তিনি জর্ডান নদী ফাউন্ডেশনের পৃষ্ঠপোষক।
এল'মালুমা সাইদ

এল'মালুমা সাইদ হলেন মৌরিতানিয়ার দাসপ্রথা বিরোধী একজন কর্মী ও রাজনীতিবিদ। তিনি ২০১৮ সালে আন্তর্জাতিক সাহসী নারী পুরস্কার লাভ করেছিলেন।
তিনি জন্মেছিলেন দাস হিসেবে। ১৯৭২ সালে দেশটির বৌতিলিমিত শহরে জন্ম তার। বৌতিলিমিত মৌরিতানিয়ার রাজধানী নৌকাচটের পশ্চিম-পূর্বে অবস্থিত।
১৭ বছর বয়সে দেশটির হারাতিন জাতিগোষ্ঠীর শৃঙ্খল ভাঙার আন্দোলনে যোগ দেন। তিনি ১৯৯০ সালে হারাতিন শৃঙ্খলমুক্তি সংস্থায় যোগ দেন। তিনি ১৯৯১ সালে দেশটির প্রথম বিরোধী দল র‍্যালিমেন্ট দেস ফোর্সেস দেমোক্রাটিকসের প্রতিষ্ঠার সাথেও যুক্ত ছিলেন। তিনি ১৯৯৫ সালে অ্যাকশন পোর লে চেঞ্জমেন্ট নামের দাসত্বপ্রথা বিরোধী আন্দোলনের সাথে যুক্ত ছিলেন। তিনি হারাতিন শৃঙ্খলমুক্তি সংস্থায় নারীদের অধিক সংখ্যক হারে অংশগ্রহণের ক্ষেত্রে অবদান রেখেছেন। তিনি দাসত্বপ্রথা বিরোধী সংস্থা এসওএস এনক্লেভসের প্রতিষ্ঠাতা সদস্য।
২০০৬ সালে তিনি দেশটির আইনসভার সদস্য নির্বাচিত হন। তিনি সহ চারজন হারাতিন নারী সেবার আইনসভার সদস্য নির্বাচিত হয়েছিলেন। তিনি ২০১৩ সালে পুনঃনির্বাচিত হন। তিনি মৌরিতানিয়ায় মানবাধিকার লৈঙ্গিক সমতা, কয়েদিদের অবস্থার উন্নয়ন নিয়ে কাজ করে চলেছেন।
২০১৮ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।
নাদিয়া হাশেম

নাদিয়া মোহাম্মদ হাশেম একজন জর্ডানি সাংবাদিক এবং রাজনীতিবিদ যিনি মে ২০১২ থেকে অক্টোবর ২০১২ পর্যন্ত নারী প্রতিমন্ত্রী হিসেবে দায়িত্ব পালন করেছিলেন। তিনি জর্ডান এর নারী বিষয়ক প্রথম নারী প্রতিমন্ত্রী ছিলেন।
হাশেম মিডলসেক্স বিশ্ববিদ্যালয় থেকে গণিতের উপর স্নাতক ডিগ্রী লাভ করেন।
হাশেম সাংবাদিক হিসেবে "আল রা'ই" পত্রিকা কাজ করেছেন। তিনি "স্বাধীনতা ও গণতন্ত্র উন্নয়নের জন্য জাতীয় সমাজ" এর সভাপতি, যেটি গণতান্ত্রিক অংশগ্রহণে সমর্থন করে এমন একটি সমাজ।
তিনি ফয়েজ তারায়নে-এর দ্বিতীয় মন্ত্রিসভায় নারী বিষয়ক প্রতিমন্ত্রী হিসাবে নিযুক্ত হন, যা ২ মে ২০১২ সালে গঠিত হয়েছিল। হাশেমের কার্যালয়টি তার নিয়োগের মাধ্যমেই এটির প্রতিষ্ঠিত হয়েছিল। ১১ অক্টোবর ২০১২-এ আবদুল্লাহ এনসোর-এর গঠিত পরবর্তী মন্ত্রিসভায় হাশেমকে নিয়োগ করা হয়নি। অফিসটিও বিলুপ্ত হয়ে গেছে।
তানবী আজমী

তানবী আজমী () একজন ভারতীয় চলচ্চিত্র ও টেলিভিশন অভিনেত্রী। তিনি "প্যায়ারি বেহনা" (১৯৮৫), "আকেলে হাম আকেলে তুম" (১৯৯৫), ও "দুশমন" (১৯৯৮) ছবিতে অভিনয় করে শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন। তিনি "বাজীরাও মস্তানী" (২০১৫) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন।
তানবী আজমীর জন্মনাম সৌনহিতা খের। তার মাতা মারাঠি হিন্দি অভিনেত্রী ঊষা কিরণ এবং পিতা ডক্টর মনোহর খের। তার ভাই অদ্বৈত খের ও ভাতৃবধূ উত্তরা মহাত্রে খের ১৯৮২ সালের ফেমিনা মিস ইন্ডিয়া ওয়ার্ল্ড জয়ী এবং মিস ইন্ডিয়া প্রতিযোগিতায় প্রতিদ্বন্দ্বিতা করেন। তার ভাইঝি সৈয়ামি খের ২০১৬ সালের "মিরজ্যা" ছবির মাধ্যমে বলিউডে আগমন করেন।
আজমী চিত্রগ্রাহক বাবা আজমীর সাথে বিবাহবন্ধনে আবদ্ধ হন। এই দম্পতি তাদের গৃহপরিচারিকার দুই সন্তান মেঘনা ও বিরাজকে দত্তক নেন।
আন্না চান্দী

আন্না চান্দী (১৯০৫ - ১৯৯৬) ভারতের প্রথম নারী বিচারপতি ছিলেন। এছাড়াও তিনি প্রথম ভারতীয় নারী হিসেবে হাই কোর্টের বিচারপতি হিসেবে নিযুক্ত হন। তিনি অ্যাংলো-স্ক্যক্সন সময়ের প্রথম নারী বিচারপতি ও ইংরেজ বিচারপতি এলিজাবেথ লেইনের পূর্বে তিনি বিচারপতি হিসেবে শপথ গ্রহণ করেন।
আন্না চান্দী ১৯০৫ সালে জন্মগ্রহণ করেন এবং তিরুবনন্তপুরমে বেড়ে উঠেন। তিনি সিরীয় খ্রিস্টান ছিলেন। ১৯২৬ সালে তিনি তার রাজ্যে প্রথম নারী হিসেবে আইন বিষয়ে স্নাতকোত্তর ডিগ্রি অর্জন করেন। ১৯২৯ সালে ব্যারিস্টার হন এবং একইসাথে নারী অধিকার বিষয়ে বিভিন্ন কার্যক্রম পরিচালনা করেন। তিনি শ্রীমতি নামে একটি সাময়িকী প্রতিষ্ঠা করেন এবং এর সম্পাদনার দায়িত্ব পালন করেন।
চান্দী সাধারণভাবে প্রথম প্রজন্মের নারীবাদী নামে আখ্যায়িত করা হয়। তিনি ১৯৩১ সালে শ্রী মুলাম পুপলার বিধানসভার জন্য নির্বাচনী প্রচার শুরু করেন। কিন্তু স্থানীয় সংবাদপত্র ও তার বিরোধী পক্ষের কটাক্ষের শিকার হন। তবে তিনি পরবর্তীতে নির্বাচিত হন এবং ১৯৩২ থেকে ১৯৩৪ সাল পর্যন্ত দায়িত্ব পালন করেন।
১৯৩৭ সালে আন্না চান্দী ত্রাভানকোরের মুন্সায়েফ হিসেবে নিয়োগ পান। এর মাধ্যমে তিনি ভারতের প্রথম নারী বিচারপতি হন এবং ১৯৪৮ সালে তিনি জেলা বিচারপতি হিসেবে পদোন্নতি পান। ১৯৫৯ সালের ৯ ফেব্রুয়ারি হাইকোর্টের প্রথম নারী বিচারপতি হিসেবে কেরালা হাইকোর্টে যোগদান করেন। ১৯৬৭ সালের ৫ এপ্রিল পর্যন্ত তিনি দায়িত্ব পালন করেন।
অবসরের পর চান্দী ভারতীয় আইন পরিষদের সদস্য হিসেবে দায়িত্ব পালন করেন। ১৯৭৩ সালে আত্মকথা নামে তার একটি আত্মজীবনী প্রকাশিত হয়। ১৯৯৬ সালে চান্দী মৃত্যুবরণ করেন।
ক্যারোলিন তাহহান ফাছাখ

ক্যারোলিন তাহহান ফাছাখ অথবা সিস্টার ক্যারোল হলেন একজন সিরীয় সন্ন্যাসিনী , যিনি গৃহযুদ্ধকালীন সময়ে দেশটির নারী ক শিশুদের নিয়ে কাজ করেছেন। ২০১৭ সালে তিনি আন্তর্জাতিক সাহসী নারী পুরস্কার লাভ করেন।
ক্যারোলিন তাহহান ফাছাখ জন্মেছিলেন দেশটির আলেপ্পো শহরে। তিনি সালেসিয়ান সিস্টারস অব ডন বস্কোতে যোগ দিয়েছিলেন এবং এরপর 'সিস্টার ক্যারোল' হিসেবে পরিচিতি লাভ করেন। তিনি দামেস্কে একটি নার্সারি স্কুল চালান, যেটি দেশটিতে গৃহযুদ্ধ চলাকালেও খোলা ছিল। স্কুলটি জাতি ধর্ম বর্ণ নির্বিশেষে সব শিশু ও মায়ের জন্য খোলা ছিল। স্কুল পরিচালনাকারী সিস্টারগণ মায়েদের সুঁই চালানো শিখিয়েছিলেন।
২০১৭ সালে তার কর্মকাণ্ডের স্বীকৃতিস্বরূপ তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর]]। সিস্টার ক্যারোলকে পুরস্কারের জন্য মনোনীত করেছিল ভ্যাটিকান।
তিনি সিরীয় প্রেসিডেন্ট বাশার আল আসাদ
সমর্থক ও ডোনাল্ড ট্রাম্প বিরোধী। ফাছাখ বাশার আল আসাদের রাসায়নিক অস্ত্র প্রয়োগের ঘটনার ব্যাপারে সন্দেহ প্রকাশ করেন। তিনি ২০১৭ সালে গণমাধ্যমে বলেছিলেন যে, ট্রাম্প প্রশাসনের ক্ষেপণাস্ত্র হামলা দেশটির শান্তি প্রচেষ্টাকে ব্যাহত করেছে। তিনি বাশার আল আসাদকে পছন্দ করেন।
আখতার

আখতার ( ) ফার্সি শব্দের অর্থ হচ্ছে "তারকা"। এটি একটি নারী বিশেষ নাম। এটি একটি সাধারণ উপাধি। এটি বিভিন্নভাবে লেখা হয়, আখতার/ আক্তার/ আকতার।
সিন্দি আরলেতে কন্ত্রেরাস বতিস্তা

সিন্দি আরলেতে কন্ত্রেরাস বতিস্তা হলেন পেরুর একজন আইনজীবী যিনি দেশটিতে নারী অধিকার নিয়ে কাজ করে চলেছেন। ২০১৭ সালে তিনি আন্তর্জাতিক সাহসী নারী পুরস্কার লাভ করেছিলেন। এছাড়াও, তিনি "টাইম" ম্যাগাজিনের দৃষ্টিতে ২০১৭ সালে একশ প্রভাবশালী ব্যক্তির তালিকায়ও স্থান পেয়েছিলেন।
সিন্দি আরলেতে কন্ত্রেরাস বতিস্তা কন্ত্রেরাস ২০১৫ সালের ১৫ জুলাই আয়াসুচো শহরের একটি হোটেলে তার প্রেমিক আদ্রিয়ানো পোজো আরিয়াসের হাতে প্রহৃত হয়েছিলেন, তার চুল কেটে দিয়েছিল সে। তিনি পায়ে ভীষণভাবে আঘাতপ্রাপ্ত হয়েছিলেন। তিনি জনসম্মুখে এই ঘটনার বিচার দাবি করেন।
তার বিরুদ্ধে হওয়া নির্যাতনের সপক্ষে পোক্ত প্রমাণ ছিল। কিন্তু, নিম্ন আদালতের রায়ে তার সাবেক প্রেমিকের বিরুদ্ধে ধর্ষণ ও হত্যাচেষ্টার অভিযোগ নাকচ করে দিয়েছিল। তার উপর নির্যাতন সংগঠিত হবার পর দেশটিতে 'নিউনামেনোস' আন্দোলন শুরু করে দেশটির নারীরা। ২০১৬ সালের নভেম্বরে দেশটির উচ্চ আদালত তার সাবেক প্রেমিকের বিরুদ্ধে ধর্ষণ ও হত্যাচেষ্টার অভিযোগ এনে নতুন করে মামলার কার্যক্রম আরম্ভ করে।
২০১৭ সালে তাকে আন্তর্জাতিক সাহসী নারী পুরস্কার প্রদান করেছিল মার্কিন পররাষ্ট্র দফতর। ২০১৭ সালে তাকে বছরের একশ প্রভাবশালী ব্যক্তির তালিকায় রেখেছিল "টাইম" ম্যাগাজিন। ২০১৮ সালে বিবিসি তাকে "বিবিসি ১০০ নারী" র তালিকায় রেখেছিল।
অনুসূয়া সারাভাই

অনসূয়া সারাভাই (১১ নভেম্বর ১৮৮৫ - ১ নভেম্বর ১৯৭২) ছিলেন ভারতের নারী শ্রমিক আন্দোলনের পথ প্রদর্শক। তিনি ১৯১৮ সালে ভারতের সবচেয়ে প্রাচীন টেক্সটাইল শ্রমিক ইউনিয়ন ‘আহমেদাবাদে টেক্সটাইল লেবার অ্যাসোসিয়েশন’ (মজুর মহাজন সঙ) প্রতিষ্ঠা করেন।
অনসূয়া সারাভাই ১৮৮৫ সালের ১১ নভেম্বর আহমেদাবাদের সারাভাই পরিবারে জন্মগ্রহণ করেন। শৈশবের তার পিতামাতা মৃত্যুবরণ করেন। তিনি ও তার ভাই আমবলাল সারাভাই চাচার কাছে বড়ো হন। ১৩ বছর বয়সে তাকে একবার বিয়ের জন্য চাপ দেওয়া হয় কিন্তু তার ভাইয়ের সাহায্যে তিনি ইংল্যান্ডে ১৯১২ সালে মেডিকেলে পড়তে যান। যেহেতু মেডিকেলে পড়তে হলে প্রাণির ব্যবচ্ছেদ করতে হয় এবং এটি তার জৈন ধর্মের বিরুদ্ধে যায়, তাই তিনি লন্ডন স্কুল অব ইকোনমিক্সে ভর্তি হন। ইংল্যান্ডে তিনি ফ্যাবিয়ান সোসাইটির সাথে সম্পৃক্ত হন এবং সেখানে নারীদের ভোটাধিকার আন্দোলনের সাথে জড়িত হন।
অনসূয়া সারাভাই ১৯১৩ সালে ভারতে ফিরে আসেন এবং নারী ও দরিদ্রদের নিয়ে কাজ শুরু করেন। এখানে তিনি একটি বিদ্যালয় প্রতিষ্ঠা করেন তাছাড়া ভারতে নারী শ্রমিকদের দূর্বিষহ কর্মজীবন তাকে নারী অধিকার আন্দোলনে অনুপ্রাণিত করে। ১৯১৪ সালে তিনি টেক্সটাইল কর্মীদের অবরোধ সংগঠনে সাহায্য করেন। ১৯১৮ সালে তিনি মাসব্যাপী অবরোধের নেতৃত্ব দেন যেখানে বেতনে ৫০% বৃদ্ধির জন্য অনুরোধ করা হয়। তাদের পারিবারিক বন্ধু মহাত্মা গান্ধী সারাভাইয়ের মেন্টর ছিলেন এবং তিনি শ্রমিকদের পক্ষে অনাহার কর্মসূচি ঘোষণা করেন। যার ফলশ্রুতিতে শ্রমিকরা ৩৫% ওয়েভার পাওয়া শুরু করে। ১৯২০ সালে তিনি ‘আহমেদাবাদে টেক্সটাইল লেবার অ্যাসোসিয়েশন’ প্রতিষ্ঠা করেন।
অনসূয়াকে গুজরাটি ভাষায় "মোটাবেন" নামে অবহিত করা হয় যার অর্থ বড়ো বোন। তিনি ১৯৭২ সালে মৃুত্যবরণ করেন। ২০১৭ সালের ১১ নভেম্বর গুগল ভারতের ব্যবহারকারীদের জন্য তার ১৩২তম জন্মদিনে তাদের নতুন ডুডল প্রকাশ করে।
জয়শ্রী অরোরা

অরোরা ৯ বছর বয়সে থিয়েটারে অভিনয় করছেন। ১৯৮৪ সালে "হুম লগ" দিয়ে তিনি টিভিতে আত্মপ্রকাশ করেন। তিনি বর্তমানে ১৫ বছর ধরে তার পরিবারের সাথে নয়ডাতে রয়েছেন এবং কাজের জন্য মুম্বাই যান।
মালবিকা ব্যানার্জী

মালবিকা ব্যানার্জী একজন বাঙালি অভিনেত্রী। তিনি চোরাবালি, কাটমণ্ডু এবং মিস্টার ভাদুরির মতো চলচ্চিত্রে অভিনয় করেছিলেন। তিনি "মেতে বোহু কারি নেই জা" এবং "দেলে ধরা কথা সারে" এর মতো ওড়িয়া চলচ্চিত্রও করেছেন।
মিঠু চক্রবর্তী

মিঠু চক্রবর্তী একজন বাঙালি চলচ্চিত্র ও টেলিভিশন অভিনেত্রী। তিনি অভিনেতা সব্যসাচী চক্রবর্তীর স্ত্রী।
অসীমা নারওয়াল

অসীমা নারওয়াল হলেন ভারতীয়-অস্ট্রেলীয় একজন মডেল ও অভিনেত্রী। ২০১৫ সালে তিনি মিস সিডনি অস্ট্রেলিয়া এলিগ্যান্স ও মিস ইন্ডিয়া গ্লোবাল খেতাব অর্জন করেছিলেন।
অসীমা নারওয়াল ভারতের এক হিন্দু জাট পরিবারে জন্ম নিয়েছিলেন।
তিনি হরিয়ানার রোহতাকের স্কুলে পড়াশোনা করেছিলেন। কৈশোরকালে তিনি অস্ট্রেলিয়া চলে যান এবং সেখানে পড়াশোনা চালিয়ে যান। সেখানে তিনি স্বাস্থ্য ও চিকিৎসা বিষয়ে পড়াশোনা করেন। চিকিৎসা ক্ষেত্রে কিছুদিন কাজ করার পর তিনি অভিনয় ও মডেলিং এর দিকে ঝুঁকেন।
২০১৮ সালে "নাটাকাম" নামের এক তেলুগু চলচ্চিত্রে অভিনয়ের মাধ্যমে তিনি চলচ্চিত্রাঙ্গনে যাত্রা শুরু করেন। ২০১৯ সালের "জেসি" নামের এক তেলুগু চলচ্চিত্রে প্রধান চরিত্রে অভিনয় করেন।
সীতা দেবী (অভিনেত্রী)

সীতা দেবী (১৯১২-১৯৮৩), "রেন স্মিথের" কন্যা, তিনি ১৯১২ সালে জন্মগ্রহণ করেন। তিনি ভারতীয় নির্বাক চলচ্চিত্রের প্রথম দিকের তারকা। 
তার তিনটি সফল চলচ্চিত্র ছিল: "দ্য লাইট অফ এশিয়া", "সিরাজ", এবং "প্রপঞ্চ পাস"।
তার অন্য তিনটি সফল চলচ্চিত্র, বঙ্কিমচন্দ্র চট্টোপাধ্যায়ের জনপ্রিয় উপন্যাসগুলির উপর ভিত্তি করে নির্মিত "দুর্গেশ নন্দিনী", "কাপল কুন্ডাল" এবং "কৃষ্ণকান্তের উইল"।
অনেকেই বিশ্বাস করেন যে রেনে স্মিথ এবং তার বোন পার্সি স্মিথ বিকল্পভাবে 'সীতা দেবী' হিসাবে আবির্ভূত হন।
কেতকী দত্ত

কেতকী দত্তের জন্ম ১৯৩৪ খ্রিস্টাব্দের ১৩ জুলাই ব্রিটিশ ভারতের অধুনা পশ্চিমবঙ্গের কলকাতায়। পিতা তারাকুমার ভাদুড়ী এবং মাতা ছিলেন মঞ্চপ্রভা প্রভা দেবী। কেতকীরা ছিলেন দুইবোন এবং তিন ভাই। বড় ভাই চপল ভাদুড়ী থিয়েটারে মহিলা ছদ্মবেশে অভিনয় করতেন। কেতকী শিশির কুমার ভাদুড়ীর কাছে প্রথম অভিনয় শিক্ষা নেন। নাচ শেখেন অভিনেত্রী ছোটো রাজলক্ষ্মীর কাছে আর গান শেখেন মায়ের কাছে। নাচ, গান, অভিনয়- সবমিলিয়ে সেযুগের বাংলা থিয়েটারে যে 'কমপ্লিট অভিনেত্রী' - তারা সুন্দরী, প্রভা দেবী ঘরানার শেষ স্মারক চিহ্ন তিনি। ১৯৫০ খ্রিস্টাব্দে তিনি মোহন দত্তকে বিবাহ করেন।
শৈশব থেকেই কেতকী দত্ত পেশাদার অভিনেত্রী ছিলেন। শ্রীরঙ্গম, স্টার, রঙমহলে অভিনয়ের পাশাপাশি ঋত্বিক ঘটকের নাগরিক,কোমল গান্ধার ছবিতে অভিনয় করেছেন। চতুর্মুখ নাট্যদলের ব্যানারে ১৯৭২-১৯৭৩ খ্রিস্টাব্দে প্রতাপমঞ্চে "বারবধূ" নাটকে তার অভিনয় বিশেষ উল্লেখযোগ্য। যদিও থিয়েটার পণ্ডিতরা সেসময় "অশ্লীল অশ্লীল" বলে বিতর্ক সৃষ্টি করে নাটকটি শেষপর্যন্ত বন্ধ করে দেয়। পরে অবশ্য সবিতাব্রত দত্তের "রূপকার" প্রযোজনায় "অ্যান্টনী কবিয়াল"-এর 'সৌদামিনী' এবং 'নটী বিনোদিনী'-র 'বিনোদিনী' ভূমিকায় অভিনয় করে স্বমহিমায় মঞ্চে ফিরে আসেন। অন্যদিকে ঊষা গাঙ্গুলির প্রথম বাংলা নাটক "মুক্তি"-তে সহায়সম্বলহীন এক দুঃস্থ বিধবার চরিত্রে অভিনয় করে সকলকে চমকে দেন। এর কয়েক বছর আগে ঈশিতা মুখোপাধ্যায়ের নির্দেশনায় 'কমলে কামিনী' নাটকে তার অভিনয়ের মধ্য দিয়ে প্রথম গ্রুপ থিয়েটারে যোগদান। ১৯৯২ খ্রিস্টাব্দে "এক্ষণ" নামের এক দলে "বারমাইস্যা"নাটকে অভিনয় করেছিলেন,সেখানে চোদ্দটি গান তিনিই গেয়েছিলেন। "কমলে কামিনী" নাটকে অভিনয়ের জন্য ১৯৯৪ খ্রিস্টাব্দে তিনি পশ্চিমবঙ্গ নাট্য আকাডেমি পুরস্কার লাভ করেন এবং ১৯৯৯ খ্রিস্টাব্দে ভারত সরকারের সংগীত নাটক আকাদেমি পুরস্কার লাভ করেন। ১৯৯৭ খ্রিস্টাব্দে মঞ্চপ্রভা নাম দিয়ে দল গঠন করে 'নিজ ভূমে' নাটকে একক অভিনয়ও করেছেন। থিয়েটারের গানের অনুষ্ঠান করেছেন তিনি। তিনি একনাগাড়ে ১৩০ খানা গান স্মৃতি থেকে গাইতে পারতেন।
নেহাল ছুদাসামা

নেহাল ছুদাসামা হলেন একজন ভারতীয় মডেল, ফিটনেস কনসালটেন্ট ও সুন্দরী প্রতিযোগিতা বিজয়ী। তিনি অনুষ্ঠান পরিকল্পক হিসেবেও কাজ করেন। তিনি মিস ইউনিভার্স ইন্ডিয়া ২০১৮ খেতাবপ্রাপ্ত ও ২০১৮ সালে মিস ইউনিভার্স প্রতিযোগিতায় ভারতের প্রতিনিধিত্ব করেছিলেন।
২০১৮ সালে তিনি ফেমিনা মিস গুজরাত প্রতিযোগিতায় সেরা তিন প্রতিযোগীর একজন হয়েছিলেন। পরবর্তীতে, তিনি মিস ইউনিভার্স ইন্ডিয়া ২০১৮ প্রতিযোগিতায় অংশ নেন এবং বিজয়ী হন। তাকে পূর্ববর্তী আসরের খেতাবধারী শ্রদ্ধা শশিধর মুকুট পরিয়ে দিয়েছিলেন। এছাড়াও তিনি 'মিস বডি বিউটিফুল' ও 'মিস মাল্টিমিডিয়া' উপ খেতাব অর্জন করেছিলেন। তিনি ২০১৮ সালের ডিসেম্বরে থাইল্যান্ডের ব্যাংককে
মিস ইউনিভার্স ২০১৮ প্রতিযোগিতায় ভারতের প্রতিনিধিত্ব করেছিলেন।
কাজল গুপ্ত

কাজল গুপ্ত ১৯৩৬ সালের ৮ জানুয়ারি সন্ধ্যা চট্টোপাধ্যায় নামে ব্রিটিশ প্রেসিডেন্সী, ব্রিটিশ ভারতের (বর্তমানে ভারত ) কলকাতায় জন্মগ্রহণ করেন। তিনি ২২ অক্টোবর ১৯৯৬ সালে ভারতের পশ্চিমবঙ্গের কলকাতাতে মারা যান।
মাজেদ শেইখি

মাজেদ শেইখি একজন জর্ডানি ব্যবসায়ী এবং রাজনীতিবিদ। মার্চ ২০১৫ সাল থেকে তিনি তথ্য ও যোগাযোগ প্রযুক্তিমন্ত্রী হিসেবে নিযুক্ত রয়েছেন। তিনি পূর্বে অরেঞ্জ মোবাইল এবং ভিটিইএল এর সিইও হিসাবে দায়িত্ব পালন করেছেন।
শেইখি ইয়ারমুখ বিশ্ববিদ্যালয়ের অর্থায়ন বিষয়ে লেখাপড়া করেছেন এবং বিএসসি অর্জন করেন। ২০০০ থেকে জানুয়ারী ২০০৬ পর্যন্ত শেইখি অরেঞ্জ মোবাইলের সিএফও ছিলেন, এরপর তিনি অরেঞ্জ মোবাইলের সিইও এবং জর্দান টেলিকম গ্রুপের ভাইস প্রেসিডেন্ট হন, যেখানে তিনি মে ২০১০ পর্যন্ত ছিলেন। জুলাই ২০১০ সালে তিনি ভিটিএল হোল্ডিংসের সিইও নিযুক্ত হন, এবং জুন ২০১১-এ, ভিটিএল মিডিল ইস্ট এবং আফ্রিকা লিমিটেডের সিইও হন।
টুইটারে জর্দান বিশ্ববিদ্যালয়ের ট্রাস্টি বোর্ডে নারীর অভাবের কথা অস্বীকার করার পর, মাজেদ শেইখিকে প্রধানমন্ত্রী আবদুল্লাহ এনসোর তার অফিসে দেখা করতে বলেন। আইসিটিতে শেইখির পরিকল্পনা সম্পর্কে তাকে জিজ্ঞাসা করার পর আবদুল্লাহ এনসোর তাকে সরকারের ভূমিকা নিতে আমন্ত্রণ জানান। ২ মার্চ ২০১৫-এ আবদুল্লাহ এনসোরের দ্বিতীয় মন্ত্রিসভায় শেইখিকে তথ্য ও যোগাযোগ প্রযুক্তি মন্ত্রী করা হয়। ১ই জুন ২০১৬-এ হানি আল মুল্কির মন্ত্রিসভার শপথ গ্রহণ অনুষ্ঠিত হয়, শেইখি পুনরায় তার আইসিটি মন্ত্রীর পদে এবং পাবলিক সেক্টর ডেভেলপমেন্ট মন্ত্রী হিসাবে নিযুক্ত হন। ২৮ সেপ্টেম্বর ২০১৬-এ মন্ত্রিসভা পুনর্নির্ধারণের পর শেইখি তার অফিসে বহাল আছেন, সেই ২৯ সদস্যের মন্ত্রিসভায় দুইজন নারীর মধ্যে একজন হচ্ছেন তিনি।
মার্চ ২০১৫-এ প্রাক্তন এমপি আলী দালিন ফেসবুকে শেইখির একটি ব্যক্তিগত ছবি প্রকাশ করেছিলেন, তিনি যে বিবাহের গাউন পোশাক পরেছিলেন তার সমালোচনা করেন এবং অন্যান্য সমালোচনামূলক মন্তব্য করেছিলেন। দালিরের বিরোধিরা তখন দালিনের বিরুদ্ধে মামলা করার পরিকল্পনা করেছিল, এবং নিয়ম লঙ্ঘনে তাকে অভিযুক্ত করে।
২০১৬ সালে "ফোর্বস মিডিল ইস্ট" সরকারে অবস্থান করা সবচেয়ে শক্তিশালী আরব নারীর তালিকায় শেইখিকে ৯ নম্বরে স্থান দেয়॥
জন ক্যাম্পবেল

জন ডিলন ক্যাম্পবেল (; জন্ম: ২১ সেপ্টেম্বর, ১৯৯৩) জ্যামাইকার কিংস্টনের সেন্ট মেরি পারিশ এলাকায় জন্মগ্রহণকারী প্রথিতযশা ও পেশাদার ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করছেন। আঞ্চলিক চ্যাম্পিয়নশীপের প্রতিযোগিতায় জ্যামাইকার উত্থানে অসাধারণ ভূমিকা রেখেছেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলে থাকেন। এছাড়াও, ডানহাতে অফ স্পিন বোলিংয়ে পারদর্শীতা প্রদর্শন করে ছলেছেন জন ক্যাম্পবেল।
২০১০ সালে নিউজিল্যান্ডে অনুষ্ঠিত অনূর্ধ্ব-১৯ ক্রিকেট বিশ্বকাপের মাধ্যমে আন্তর্জাতিক পর্যায়ে প্রথম অংশগ্রহণ করেন। অস্ট্রেলিয়ায় অনুষ্ঠিত ২০১২ সালের অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজের সদস্যরূপে অংশগ্রহণ করেন। ২৪ আগস্ট, ২০১২ তারিখে টাউন্সভিলেতে ইংল্যান্ডের বিপক্ষে পঞ্চম স্থান নির্ধারণী খেলায় চমৎকার ক্রীড়াশৈলী উপহার দেন। ১৩৩ বলে সংগৃহীত ১০৫ রানের ইনিংসটি ঐ প্রতিযোগিতায় দলের একমাত্র শতরানের ঘটনা ছিল। ২০১২-১৩ মৌসুমের ক্যারিবীয় টুয়েন্টি২০ প্রতিযোগিতায় জ্যামাইকার জ্যেষ্ঠদের দলে অভিষেক ঘটে তার।
২০১২-১৩ মৌসুম থেকে জ্যামাইকার পক্ষে প্রথম-শ্রেণীর ক্রিকেট ও লিস্ট এ ক্রিকেটে প্রথম খেলেন। এরপর থেকেই দলের নিয়মিত সদস্য হিসেবে খেলছেন তিনি। জানুয়ারি, ২০১৩ সালে জ্যামাইকার পক্ষে অভিষেক পর্ব সম্পন্ন হয় জন ক্যাম্পবেলের। ২০১৩-১৪ মৌসুমের রিজিওনাল ফোর ডে কম্পিটিশনে লিওয়ার্ড আইল্যান্ডসের বিপক্ষে প্রথমবারের মতো শতরানের ইনিংস খেলেন। ১৮০ বলে ১১০ রান তুলেন তিনি। ২০১৫-১৬ মৌসুমের রিজিওনাল ফোর ডে কম্পিটিশনের খেলায় প্রথমবারের মতো প্রথম-শ্রেণীর ক্রিকেটে পাঁচ-উইকেট লাভের কৃতিত্ব প্রদর্শন করেন। ত্রিনিদাদ ও টোবাগোর বিপক্ষে ৭/৭৩ বোলিং পরিসংখ্যান দাঁড় করান।
জানুয়ারি, ২০১৯ সালে সফরকারী ইংরেজ দলের বিপক্ষে টেস্ট সিরিজ খেলার জন্যে ওয়েস্ট ইন্ডিজের সদস্যরূপে মনোনীত হন জন ক্যাম্পবেল। ২৩ জানুয়ারি, ২০১৯ তারিখে ব্রিজটাউনে ইংল্যান্ডের বিপক্ষে সিরিজের প্রথম টেস্টে অভিষেক পর্ব সম্পন্ন হয় তার। ফেব্রুয়ারি, ২০১৯ সালে একই দলের বিপক্ষে ওডিআই সিরিজ খেলার উদ্দেশ্যে ক্রিকেট ওয়েস্ট ইন্ডিজ কর্তৃক দলের সদস্য হন। ২০ ফেব্রুয়ারি, ২০১৯ তারিখে ব্রিজটাউনে অনুষ্ঠিত সিরিজের প্রথম দিবা-রাত্রির ওডিআই খেলায় ইংল্যান্ডের বিপক্ষে অভিষিক্ত হন। পরবর্তী মাসে ইংল্যান্ডের বিপক্ষে টুয়েন্টি২০ আন্তর্জাতিক খেলার উদ্দেশ্যে তাকে দলে রাখা হয়। ১০ মার্চ, ২০১৯ তারিখে বাসেতেরেতে সিরিজের তৃতীয় টি২০আইয়ে ইংল্যান্ডেরই বিপক্ষে অভিষেক ঘটে জন ক্যাম্পবেলের।
আয়ারল্যান্ডের ডাবলিনের ক্যাসল এভিনিউতে অনুষ্ঠিত ২০১৯ সালের ত্রি-দেশীয় সিরিজ খেলার জন্যে মনোনীত হন। সিরিজের প্রথম খেলায় স্বাগতিক আয়ারল্যান্ডের বিপক্ষে প্রথমবারের মতো ওডিআইয়ে মনোজ্ঞ শতরানের ইনিংস খেলেন। তিনি ও শাই হোপ ব্যাটিং উদ্বোধনে নেমে ৪৭.২ ওভার মোকাবেলান্তে ৩৬৫ রান তুলেন। এরফলে ওডিআইয়ের ইতিহাসে উদ্বোধনী জুটিতে সর্বোচ্চ রানের নতুন রেকর্ড হয়। এছাড়াও, প্রথমবারের মতো ওডিআইয়ে উভয় উদ্বোধনী ব্যাটসম্যানের দেড় শতাধিক রানের ইনিংস খেলার ঘটনা এটি।
আক্রমণাত্মক ধাঁচে বামহাতে ব্যাটিংয়ে অগ্রসর হন। তার ব্যাটিংয়ের ধরন অনেকাংশেই বিখ্যাত ওয়েস্ট ইন্ডিয়ান আন্তর্জাতিক ক্রিকেট তারকা ক্রিস গেইলের অনুরূপ।
সঞ্চারী মণ্ডল

সঞ্চারী মণ্ডল একজন বাঙ্গালী অভিনেত্রী, যিনি এখন জয়ীতে কাজ করছেন। জয়ী একটি বাঙালি সোপ অপেরা যা ক্যাবল টেলিভিশন চ্যানেল জি বাংলাতে ভারত ও বাংলাদেশে বাংলা ভাষার প্রচারিত হয় । তিনি টেলিভিশন ধারাবাহিকে "গোয়েন্দা গিন্নি, ভালবাসা.কম","আমার দুর্গা" নিয়ে আবির্ভুত হন। এবং "গুলশান" চলচ্চিত্রের চারুলতা এবং সানন্দা টিভির ' জ্যাত ' সিরিজে অভিনয় করেছেন।
ট্রেজসি সেজদিনি

ট্রেজসি সেজদিনি (জন্ম ৩০ মে ২০০০) হলেন আলবেনিয়ার সুন্দরী প্রতিযোগিতা বিজয়ী, যিনি ২০১৮ সালের ৬ জুন মিস ইউনিভার্স আলবেনিয়া খেতাব অর্জন করেছিলেন। তিনি মিস ইউনিভার্স ২০১৮ তে আলবেনিয়ার প্রতিনিধিত্ব করেছিলেন।
ট্রেজসি সেজদিনি আলবেনিয়ার এলবাসান শহরে ২০০০ সালে জন্মগ্রহণ করেন। তিনি মাতৃভাষা আলবেনীয় ছাড়াও ইতালীয়, ফরাসি ও ইংরেজি ভাষায় কথা বলতে পারেন। তিনি দেশটির রাজধানী তিরানায় বাস করেন। তিনি ১৬ বছর বয়সে ২০১৬ সালে, মিস ইউনিভার্স আলবেনিয়ায় অংশগ্রহণ করেন। প্রতিযোগিতায় তিনি বিজয়ী হতে পারেন নি। তিনি ২০১৮ সালে 'মিস ইউনিভার্স আলবেনিয়া ২০১৮' খেতাব অর্জন করেন। তিনি ২০১৮ এর ডিসেম্বরে থাইল্যান্ডে মিস ইউনিভার্স ২০১৮ প্রতিযোগিতায় আলবেনিয়ার প্রতিনিধিত্ব করেন।
ট্রেজসি সেজদিনি ২০১৮ সালের ৬ জুন 'মিস ইউনিভার্স আলবেনিয়া ২০১৮' খেতাব অর্জন করেন। এছাড়াও তিনি 'মিস সোশ্যাল মিডিয়া' উপ খেতাবে ভূষিত হন।
ট্রেজসি সেজদিনি মিস ইউনিভার্স ২০১৮ প্রতিযোগিতায় আলবেনিয়ার প্রতিনিধিত্ব করেছিলেন। তিনি সেখানে 'মিস ফটোজেনিক' উপ খেতাব অর্জন করেন।
দোলন রায়

দোলন রায় (জন্ম: ২২ ফেব্রুয়ারি ১৯৭০) একজন ভারতীয় অভিনেত্রী। তিনি ব্যোমকেশ বক্সী (১৯৯৩), রাম বলরাম (২০০৮) এবং সিন্দুর খেলা (১৯৯৯) এর জন্য পরিচিত ।
২২ ফেব্রুয়ারি ১৯৭০ সালে দিলীপ ও দীপিকা রায়ের পরিবারে কলকাতায় জন্মগ্রহণ করেন। তিনি চারুচন্দ্র কলেজ থেকে স্নাতক এবং পরবর্তীতে কলকাতা বিশ্ববিদ্যালয় থেকে স্নাতকোত্তর ডিগ্রী অর্জন করেন।
গার্গী রায়চৌধুরী

গার্গী রায়চৌধুরী একজন ভারতীয় বাঙালি অভিনেত্রী। তিনি টলিউডের বাঙালি চলচ্চিত্র এবং টেলিভিশনে সিরিয়ালগুলিতে কাজ করেন। গার্গী রায়চৌধুরী বাংলা পর্দার জনপ্রিয় একজন অভিনেত্রী। উত্তরণ ও পরে বহুরূপীতে অভিনয় করে তিনি থিয়েটার শিল্পী হিসেবে তার কর্মজীবন শুরু করেন।
গার্গী রায়চৌধুরী বাঙালি দীর্ঘ চলমান সোপ অপেরা সিরিজে অভিনয় করেন, যেখানে তিনি একজন আইনজীবী চরিত্রে ছিলেন ।
গার্গী রায়চৌধুরী "রামধনু-দ্য রেইনবোতে" তার অভিনয়ের জন্য খবরে প্রকাশিত হয়েছিলেন। এছাড়া তিনি শিবপ্রসাদ মুখোপাধ্যায়, রচনা বন্দ্যোপাধ্যায়, খরাজ মুখোপাধ্যায়ের সাথে অভিনয় করেন। তিনি "নকশাল" চলচ্চিত্রে রিনা সেনের ভূমিকায় অভিনয় করেছিলেন। ২০১৭ সালে তিনি অনিক দত্তের মেঘনাদবধ রহস্য সিনেমায় অভিনয় করেছিলেন। শিবপ্রসাদ মুখার্জির ছবি হামী (২০১৮)তে অভিনয় করে তিনি জনপ্রিয়তা অর্জন করেছিলেন।
সর্বশেষ হরলিক্স বিজ্ঞাপনের বাংলা সংস্করণে গার্গী রায়চৌধুরী অভিনয় করেছেন।
রায়েফ আল হাসান রাফা

রায়েফ আল হাসান রাফা (জন্ম: ২৭ অক্টোবর ১৯৮৬) একজন বাংলাদেশী সঙ্গীতজ্ঞ, গায়ক এবং গীতিকার। তিনি রক ব্যান্ড অর্থহীনের এবং ক্রিপ্টিক ফেইথের ড্রামার হিসাবেই বেশি পরিচিত। তিনি সেভিয়ার ডিমেনশিয়া, ক্রাল ও দ্য জয়েন্ট ফ্যামিলি এর মতো ব্যান্ডগুলোতেও কাজ করেছেন। তিনি রক ব্যান্ড "এভোয়েডরাফা"-এর প্রতিষ্ঠাতা সদস্য।
তিনি বাবার চাকরিসূত্রে লিবিয়ায় জন্মগ্রহণ করেন, তিনি তার ভাই-বোনদের মধ্যে সবার ছোট ছিলেন। তিনি গিটারিস্ট ও ব্যান্ডদল 'ক্রাল'-এর প্রতিষ্ঠাতা সদস্য সাদী মুকতাফির ছোট ভাই। তার পিতার চাকরির পোস্টিং লিবিয়ায় হওয়ায় তার শৈশবকালের বেশিরভাগ সময় তিনি সেখানেই কাটিয়েছেন। ৫ বছর বয়সে বাংলাদেশে ফিরে আসার পর তিনি ঢাকায় ম্যাপেল লিফ ইন্টারন্যাশনাল স্কুলে ভর্তি হন। তিনি এইচএসসি পাস করেন সেন্ট যোসেফ উচ্চ মাধ্যমিক বিদ্যালয় থেকে।
২০২১ সালে সামিরা কামিলের সাথে বিবাহ বন্ধনের আবদ্ধ হন।
রাফাকে শৈশবকালে নজরুল গীতি এবং হারোনিয়াম শিখতে হয়েছিল, কিন্তু তখন সঙ্গীতে তার খুব আগ্রহ ছিল না। রাফার কথা মতে ক্লাস সেভেন পর্যন্ত তার মিউজিক নিয়ে আগ্রহই ছিলনা। তিনি সাইকোকাইনেসিস, ক্রাল, অর্থহীন, ক্রিপটিক ফেট, সিভিয়ার ডিমেনশিয়া, পাওয়ার সার্জ, অ্যাভয়েড-রাফা, এ ব্যান্ডগুলির সাথে কাজ করেছেন।
মাত্র ১৬ বছর বয়সে ২০০৩ সালে তিনি ‘অর্থহীন’ ব্যান্ডে গায়ক হিসেবে যোগ দেন। পরবর্তীতে এই ব্র্যান্ডে তিনি ড্রামস ও গিটারও বাজিয়েছেন। অর্থহীন ব্যান্ডে ছিলেন প্রায় ১২ বছর। অর্থহীন থেকে বের হয়ে গিয়ে ২০১৪ সালে তিনি 'অ্যাভয়েডরাফা' ব্যান্ড প্রতিষ্ঠা করেন।
গাওয়া ছাড়াও গান কম্পোজ করা, লেখা, বিভিন্ন ইন্সট্রুমেন্ট বাজানো, সাউন্ড ইঞ্জিনিয়ারিংসহ নানা কাজ করেন তিনি।
</div>
</div>
</div>
</div>
ড্রিপ্পিং গোরের সঙ্গে (শুধুমাত্র একক)
</div>
</div>
সাগরিকা মুখার্জী

সাগরিকা মুখার্জী (জন্ম সাগরিকা মুখোপাধ্যায়; ৪ সেপ্টেম্বর ১৯৭০) একজন ভারতীয় গায়িকা এবং অভিনেত্রী। তিনি মূলত হিন্দি, অসমীয়া এবং বাংলা ভাষার গানে গান গেয়েছেন তবে তামিল এবং তেলুগু ভাষায়ও গান গেয়েছেন। তিনি গায়িকা ও সুরকার মানস মুখোপাধ্যায়ের কন্যা এবং গীতিকার জহর মুখোপাধ্যায়ের নাতনি। তার ভাই শান্তনু মুখোপাধ্যায়ও একজন গায়িকা এবং অভিনেতা।
সাগরিকা মুখার্জী ১৯৭০ সালের ৪ সেপ্টেম্বর অসমর গুয়াহাটিতে জন্মগ্রহণ করেন, কিন্তু মূলত বাঙালি ব্রাহ্মণ পরিবারে পশ্চিমবঙ্গের কলকাতা মেট্রোসিটির অন্তর্গত। ১৯৭৩ সালে তিনি তার পরিবারের সাথে বোম্বে চলে যান। তার বাবা ১৯৮৬ সালে মারা যান যখন তার বয়স ছিল ১৬ বছর। এর পরে তার মা একজন গায়ক হন এবং পুরো পরিবারের দায়িত্ব নেন।
সাগরিকা ১৯৭৯ সালে বলিউড চলচ্চিত্র "শায়াদ" এবং ১৯৮৪ সালে বাংলা চলচ্চিত্র "অগ্নিশুদ্ধি" তে শিশু প্লেব্যাক গায়িকা হিসাবে আত্মপ্রকাশ করেন। পরে, তিনি বেশ কয়েকটি বলিউড চলচ্চিত্র গান গেয়েছিলেন।
১৯৯৮ সালে, তিনি একাকী যাওয়ার পর তার প্রথম অ্যালবাম "মা" প্রকাশ করেন। তারপর ২০০১ সালে, তার দ্বিতীয় অ্যালবাম "মেরে লিয়ে" তার ভাইয়ের‌ শান এবং সহশিল্পী জুবিন গার্গ এবং সুচিত্ৰা পিল্লাই সাথে প্রকাশিত হয়েছিল এবং অ্যালবামের সমস্ত গানের তার প্রথম সঙ্গীত রচয়িতাও ছিলেন। ২০০৬ সালে ইউনিভার্সাল ডিস্ট্রিবিউশন হতে তার তৃতীয় অ্যালবাম "ইটস অল অব লাভ" প্রকাশিত হয়েছিল। তিনি পাকিস্তানি ব্যান্ড স্ট্রিংসের "পাল" গানের সাথে সহযোগিতা করেছিলেন।
১৯৯৮ সালে তিনি "জৌৱনে আমনি করে" চলচ্চিত্রের সাথে প্রথম অসমীয়া গানের প্রাপ্তবয়স্ক ব্যাকগ্রাউন্ড গায়িকা হিসেবে অসমীয়া সঙ্গীত শিল্পে আত্মপ্রকাশ করেন"। তবে এই গানটি ছবিতে প্রদর্শিত হয়নি এবং কেবল "বোনাস ট্র্যাক" হিসাবে ব্যবহৃত হয়েছিল। এটি শুধুমাত্র অডিও সিডিতে অন্তর্ভুক্ত করা হয়েছিল। পরের বছর তিনি সহশিল্পী জুবিন গর্গ এবং শিশু পটভূমিগায়ক জুবলী বরুৱা এর সাথে "মহারথি" চলচ্চিত্রের "ওই মোর অসমর" শিরোনামে একটি গান গেয়েছিলেন। গানটি প্রাপ্তবয়স্ক ব্যাকগ্রাউন্ড গায়িকা হিসাবে তার প্রথম গান গাইছিলেন। পরে তিনি‌ "মেঘা", "মেঘর বরণ", "বিস্ফোরণ", "গরম বতাহ", "নায়ক", "জোনাকী মন" মতো কিছু অসমীয়া চলচ্চিত্রের গান গেয়েছিলেন।
গান গাওয়ার পাশাপাশি সাগরিকা ১৯৮৬ সালে তার প্রথম বাংলা ভাষার চলচ্চিত্র "শ্যাম সাহেব" অভিনয় করেন। পরবর্তীতে তিনি কয়েকটি বলিউড ও আঞ্চলিক চলচ্চিত্রের পাশাপাশি বিয়ার ফুল (১৯৯৬), প্রেম আরু প্রেম (২০০২), জোনাকী মন (২০০২), দুটি অসমীয়া চলচ্চিত্র এবং ইন্তেকাম: দ্য পারফেক্ট গেম (২০০৪) এর মতো আঞ্চলিক চলচ্চিত্রে অতিথি অ্যাপারেন্স অভিনয় করেন। তিনি ২০০৫ বা ২০০৬ সালে কোনও ছবিতে উপস্থিত হননি। ২০০৭ সালে তার একমাত্র চলচ্চিত্র ছিল কালীশঙ্কর (২০০৭), একটি বাংলা চলচ্চিত্র (প্রসেনজিৎ চট্টোপাধ্যায় এবং স্বস্তিকা মুখোপাধ্যায়ের বিপরীতে)। একই বছর, তিনি প্রাথমিকভাবে বলিউড চলচ্চিত্র লাইফ ইন আ মেট্রো তে একটি সহায়ক ভূমিকা তৈরি করেন, যাইহোক, সম্পাদনা প্রক্রিয়া চলাকালীন তার দৃশ্য কাটা হয়।
সাগরিকা ৪ ফেব্রুয়ারি, ২০০২ তারিখে ইতালীয়-যুক্তরাজ্য ব্যবসায়ী এবং রেস্টুরেন্টার মার্টিন দা কোস্তার সাথে বিবাহ বন্ধনে আবদ্ধ হন। তাদের দুই ছেলে, জোশ এবং মিশেল।
সৌরসেনী মৈত্র

সৌরসেনী মৈত্র (জন্ম: ১৩ এপ্রিল ১৯৯৬) একজন ভারতীয় মডেল ও অভিনেত্রী। তিনি মাত্র ৯ বছর বয়সে তার কর্মজীবন শুরু করেন। "চিটাগং (২০১২)," "জেনারেশন আমি" (২০১৮) সিনেমাতে অভিনয়ের জন্য পরিচিত।
সৌরসেনী মৈত্র অল্প বয়সে তার মডেলিং কর্মজীবন শুরু করেছিলেন। তিনি একজন ভারতীয় অভিনেত্রী যিনি বেদব্রত ব্যথার পরিচালনায় ২০১২ সালের অ্যাকশন ড্রামা ফিল্ম "চিটাগং" দিয়ে শুরু করেছিলেন। তারপরে তিনি ২০১৫ সালে প্রশান্ত নায়ার পরিচালিত কমেডি নাটক "উমরিকাতে" অভিনয় করেন। তার ২০১৭ সালের মুক্তির মধ্যে রয়েছে থ্রিলার মুভি অনিক দত্তের পরিচালনায় "মেঘনাদবধ রহস্য" , যেখানে তিনি সব্যসাচী চক্রবর্তী এবং আবীর চট্টোপাধ্যায়ের বিপরীতে প্রধান ভূমিকায় অভিনয় করেছিলেন। তার অন্য প্রজেক্টের মধ্যে রয়েছে পরিচালক প্রতিম ডি. গুপ্তার নাটক মুভি মাছের ঝোল, পাওলি দাম এবং কেয়া ব্লকসেজ সৌরসেনীর বিপরীতে মুখ্য ভূমিকায় অভিনয় করেছেন। তিনি বাংলা চলচ্চিত্র পরিচালক অনিক দত্ত পরিচালিত একটি বিজ্ঞাপনে কাজ করেছিলেন, যেখানে বলিউড চলচ্চিত্র অভিনেত্রী দীপিকা পাড়ুকোনও অভিনয় করেছিলেন।
অ্যানা লিলিয়ানা আভিয়াও

অ্যানা লিলিয়ানা আভিয়াও (জন্ম: ২৫ আগস্ট ১৯৯৪) হলেন অ্যাঙ্গোলার একজন মডেল, যিনি দেশটিতে ২০১৮ সালে মিস অ্যাঙ্গোলা প্রতিযোগিতায় বিজয়ী হয়েছেন। ২০১৮ সালে তিনি মিস ইউনিভার্স প্রতিযোগিতায় অ্যাঙ্গোলার প্রতিনিধিত্ব করেছিলেন।
অ্যানা লিলিয়ানা আভিয়াও নেদারল্যান্ডসের আমস্টারডাম শহরে বাস করেন। তিনি ব্যবসায় শিক্ষায় স্নাতক ডিগ্রি অর্জন করেছেন।
অ্যানা লিলিয়ানা আভিয়াও অ্যাঙ্গোলার রাজধানী লুয়ান্ডায় মিস অ্যাঙ্গোলা ২০১৮ খেতাব লাভ করেছিলেন।
অ্যানা লিলিয়ানা আভিয়াও থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় অ্যাঙ্গোলার প্রতিনিধিত্ব করেছিলেন।
সুদেষ্ণা রায়

সুদেষ্ণা রায় একজন ভারতীয় টলিউড চলচ্চিত্র পরিচালক, অভিনেতা এবং লেখক। তিনি পরিচালক অভিজিত গুহের সাথে একজন বিনোদন সাংবাদিক হিসাবে তার কর্মজীবন শুরু করেন।
এলিজা মুরাদ্যান

এলিজা মুরাদ্যান (; ; জন্ম ১৯৯৩) হলেন একজন আর্মেনীয়-রুশ মডেল যিনি ২০১৮ সালে মিস ইউনিভার্স আর্মেনিয়া খেতাব লাভ করেন। তিনি মিস ইউনিভার্স ২০১৮ তে আর্মেনিয়ার প্রতিনিধিত্ব করেছিলেন।
এলিজা মুরাদ্যান আর্মেনিয়ার রাজধানী ইয়েরেভানে জন্মগ্রহণ করেন। বর্তমানে, তিনি সেখানে বাস করেন। তিনি বর্তমানে ইভনিং ড্রেস রেন্টাল বিজনেস নিয়ে কাজ করছেন। তিনি রাশিয়ার মস্কোতে বাস করতেন। সেখানকার, ফার্স্ট মস্কো স্টেট বিশ্ববিদ্যালয় থেকে তিনি চিকিৎসা বিজ্ঞানে স্নাতক ডিগ্রি লাভ করেছেন। ২০১৩ সালে এলিজস মুরাদ্যান রাশিয়ায় মিস এমজিএমইউ খেতাব লাভ করেন।
২০১৮ সালের ৬ জুলার এলিজা মুরাদ্যান মিস ইউনিভার্স আর্মেনিয়া ২০১৮ খেতাব লাভ করেন। ফলশ্রুতিতে তিনি আর্মেনিয়ার প্রথম ব্যক্তি হিসেবে মিস ইউনিভার্স প্রতিযোগিতায় অংশগ্রহণ করার সুযোগ পান।
এলিজা মুরুদ্যান থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় আর্মেনিয়ার প্রতিনিধিত্ব করেছিলেন।
২০১৯ মহিলা টি২০ চ্যালেঞ্জ

২০১৯ মহিলা টি২০ চ্যালেঞ্জ ভারতীয় ক্রিকেট কন্ট্রোল বোর্ড পরিচালিত মহিলাদের টি২০ চ্যালেঞ্জের দ্বিতীয় সংস্করণ। তিনটি দলের মধ্যে প্রতিযোগিতা হয়েছিল। প্রথমে রাউন্ড রবিন পদ্ধতিতে তিনটি ম্যাচ ও পরে সেখান থেকে সেরা দুটি দল ফাইনালে অংশ নেয়। ৬ মে ২০১৯ থেকে ১১ মে ২০১৯ পর্যন্ত রাজস্থানের জয়পুরে সোয়াই মান সিং স্টেডিয়ামে প্রত্যেকটি ম্যাচ অনুষ্ঠিত হয়েছিল।
প্রতিযোগিতার দলগুলি হল:
 ফাইনাল খেলার জন্য উত্তীর্ণ।
কিম্বার্লি জুলসিং

কিম্বার্লি অরলিনে জুলসিং (জন্ম ২৪ এপ্রিল ১৯৯৯) হলেন জার্মান-আরুবান মডেল যিনি ২০১৮ সালের ৭ জুন 'মিস আরুবা ২০১৮' খেতাব লাভ করেছিলেন। তিনি মিস ইউনিভার্স ২০১৮ প্রতিযোগিতায় নেদারল্যান্ডস
সাম্রাজ্যের অন্তর্ভুক্ত অঞ্চল আরুবার প্রতিনিধিত্ব করেছিলেন।
কিম্বার্লি জুলসিং আরুবার দাইমারিতে বাস করেন। তিনি ই.পি.আই হেলথ অ্যান্ড সার্ভিসে পড়াশোনা করেছিলেন। ২০১৭ সালে তিনি 'বেস্ট অব দ্য বেস্ট বিউটি ওয়ার্ল্ড' খেতাব লাভ করেন।
কিম্বার্লি জুলসিং ২০১৮ সালের ৭ জুন 'মিস আরুবা ২০১৮' খেতাব লাভ করেছিলেন। তিনি দেশটির রাজধানী অরেঞ্জেস্তাদের দিভি রিসোর্টসের আলহাম্বরা বলরুমে খেতাবটি লাভ করেছিলেন। এই প্রতিযোগিতায় বিজয়ী হবার দরুন তিনি মিস ইউনিভার্স ২০১৮ প্রতিযোগিতায় অংশগ্রহণ করার সুযোগ পান।
কিম্বার্লি জুলসিং থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় আরুবার প্রতিনিধিত্ব করেছিলেন।
ফ্রান্সেসকা হাং

ফ্রান্সেসকা হাং (জন্ম ২৫ এপ্রিল ১৯৯৪) হলেন একজন অস্ট্রেলীয় অভিনেত্রী ও মডেল যিনি মিস ইউনিভার্স অস্ট্রেলিয়া ২০১৮ প্রতিযোগিতায় বিজয়ী হয়েছিলেন। তিনি মিস ইউনিভার্স ২০১৮ প্রতিযোগিতায় অস্ট্রেলিয়ার প্রতিনিধিত্ব করেছিলেন।
ফ্রান্সেসকা হাং অস্ট্রেলিয়ার সিডনিতে বাস করেন। তার বাবা আইরিশ বংশোদ্ভূত অস্ট্রেলীয় এবং মা চীনা বংশোদ্ভূত অস্ট্রেলীয়।ফ্রান্সেসকা হাং স্নাতক ডিগ্রি অর্জনের পর সিডনি বিশ্ববিদ্যালয় থেকে স্নাতকোত্তর ডিগ্রি লাভ করেন।
ফ্রান্সেসকা হাং 'মিস ইউনিভার্স অস্ট্রেলিয়া ২০১৮' খেতাব লাভ করেন। তিনি প্রতিযোগিতার পূর্ববর্তী আসরের বিজয়ী অলিভিয়া রজার্সের নিকট থেকে বিজয়ীর মুকুট গ্রহণ করেছিলেন।
ফ্রান্সেসকা হাং মিস ইউনিভার্স ২০১৮ প্রতিযোগিতায় অস্ট্রেলিয়ার প্রতিনিধিত্ব করেছিলেন। তিনি প্রতিযোগিতায় 'সেরা বিশ' প্রতিযোগীর একজন হিসেবে ঘোষিত হয়েছিলেন।
জোয়ে ব্রুনেট

জোয়ে ব্রুনেট (জন্ম ২০০০) হলেন একজন বেলজিয়ান মডেল যিনি 'মিস ইউনিভার্স বেলজিয়াম ২০১৮' খেতাব লাভ করেছিলেন। তিনি মিস বেলজিয়াম ২০১৮ প্রতিযোগিতায় প্রথম রানার আপ হিসেবে ঘোষিত হয়েছিলেন। পরবর্তীকালে, তাকে মিস ইউনিভার্স বেলজিয়াম ২০১৮ ঘোষণা করা হয় এবং তিনি মিস ইউনিভার্স ২০১৮ প্রতিযোগিতায় বেলজিয়ামের প্রতিনিধিত্ব করার সুযোগ লাভ করেন।
জোয়ে ব্রুনেট বেলজিয়ামের ওয়ালোনিয়া অঞ্চলের নামুর প্রদেশের জেমেপে-সুর-সাম্ব্রেতে ২০০০ সালে জন্মগ্রহণ করেন। তিনি বেড়ে উঠেছেন নামুরা প্রদেশের জেমেপে-সুর-সাম্ব্রে শহরেই। তিনি পেশায় একজন মডেল ও নৃত্যশিল্পী।
জোয়ে ব্রুনেট ২০১৮ সালের মিস বেলজিয়াম প্রতিযোগিতায় দেশটির ওয়ালোনিয়া অঞ্চলের নামুর প্রদেশের প্র‍তিনিধিত্ব করেন। প্রতিযোগিতায় তিনি প্রথম রানার আপ হিসেবে ঘোষিত হন। পরবর্তীকালে তাকে 'মিস ইউনিভার্স বেলজিয়াম' হিসেবে ঘোষণা করে কর্তৃপক্ষ। ফলশ্রুতিতে, তিনি মিস ইউনিভার্স ২০১৮ প্রতিযোগিতায় বেলজিয়ামের প্রতিনিধিত্ব করার সুযোগ পান।
জোয়ে ব্রুনেট থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় বেলজিয়ামের প্রতিনিধিত্ব করেন। প্রতিযোগিতায় তিনি 'সেরা ২০' প্রতিযোগীর একজন হিসেবে ঘোষিত হন।
বাংলাদেশে পরিবার পরিকল্পনা

বাংলাদেশে পারিবার পরিকল্পনা বিষয়ক কাজ সরকারি সংস্থা দ্বারা পরিচালিত হয় এবং বেসরকারি সংস্থাগুলো সরকারের বিভিন্ন কাজের সাথে জড়িত থাকে। বাংলাদেশের পরিবার পরিকল্পনা অধিদফতর হচ্ছে একটি সরকারি সংস্থা। মেরি স্টপস নামে একটি আন্তর্জাতিক এনজিও বাংলাদেশে পরিবার পরিকল্পনা বিষয়ক সেবা প্রদান করে। 
১৯৭৫ সালে বাংলাদেশের জনসংখ্যা ছিল ৭৬.৩ মিলিয়ন এবং ২০০১ সালের মধ্যে জনসংখ্যা ১৩০.৫ মিলিয়ন পৌঁছেছিল। জাতিসংঘের জনসংখ্যা তহবিলের মতে বাংলাদেশে জন্মহার ২.৩, যা বাংলাদেশকে "নিম্ন প্রজনন দেশ" তৈরি করবে। এই দেশে জনসংখ্যার ঘনত্ব অনেক বেশি, এখানে প্রতি বর্গ কিলোমিটারে প্রায় ১০০০ জন মানুষ রয়েছে। স্বাধীনতার পর থেকেই বাংলাদেশ তার মোট প্রজনন হার (টিএফআর) ২.১ এ কমিয়ে আনার চেষ্টা করছে, যার অর্থ মহিলাদের গড় ২.১ জন বাচ্চা থাকবে। এই প্রজনন হার অপরিবর্তিত থাকলে এবং বিপুল সংখ্যক মানুষের দেশ বদল না ঘটলে বাংলাদেশের জনসংখ্যা অধিক হারে বাড়বেও না, কমবেও না। সম্প্রতি বাংলাদেশ পরিবার পরিকল্পনা প্রোগ্রাম দুর্বলতর হয়ে যাচ্ছে। 
বাংলাদেশে ১৯৫০ সালে মেডিকেল স্বেচ্ছাসেবক এবং সমাজ কর্মীদের মধ্যে পরিবার পরিকল্পনার উদ্যোগ শুরু হয়। ১৯৬৫ সালে পাকিস্তান সরকার বাংলাদেশ তথা পূর্ব পাকিস্তানে পরিবার পরিকল্পনা শুরু করে। ১৯৭৬ সালে বাংলাদেশ সরকার জনসংখ্যা বৃদ্ধিকে দেশের ১ নাম্বার সমস্যা বলে ঘোষণা করে। স্বাধীনতার পর থেকেই এখানে ব্যাপক হারে জনসংখ্যা বাড়ছে। উচ্চ জন্মহার, দ্রব্যমূল্যের বৃদ্ধি এবং অধিক মৃত্যুহারের জন্য এখানে জনসংখ্যা বাড়ছিলো। ১৯৭৫ সালে এখানে জন্মহার ছিলো ৬.৩, কিন্তু ২০১১ সালে তা ২.৩ এ চলে যায়। জরিপে দেখা যায় অধিকাংশ মহিলা দুই বা ততোধিক সন্তান জন্ম দিয়ে থাকেন। ইন্টারন্যাশনাল কনফারেন্স অন ফ্যামিলি প্ল্যানিং অনুসারে ২০১১ সাল পর্যন্ত জন্মহার ২.৩ এ স্থির ছিলো। এমনকি মৃত্যুহারও কমে যায়। বাংলাদেশ ডেমোগ্রাফিক হেলথ সার্ভে অনুসারে ২০১৪ সালে দেখা যায় ১৫ থেকে ১৯ বয়সীদের ৩৩% মেয়ে গর্ভবতী। ৬৬% মহিলা ১৯ বছর বয়সী হওয়ার আগেই প্রথম সন্তান প্রসব করে। বাংলাদেশে পরিবার পরিকল্পনা কার্যক্রমে জাতিসংঘ জনসংখ্যা তহবিল সহায়তা প্রদান করে।
সরকারি হিসাব অনুযায়ী বাংলাদেশের ৬৫% মেয়ের বিয়ে হয় ১৮ বছর বয়স হওয়ার আগেই। বাল্যবিবাহ হওয়া ৬০% দম্পতির বয়স ১৯ হতেই প্রথম সন্তান হয়। ১০ ভাগ দম্পতির ক্ষেত্রে এই বয়স মাত্র ১৫। বাংলাদেশের আইন অনুযায়ী যৌন সম্মতির বয়স ১৪, যদিও বিবাহপূর্বে সকল যৌন কার্যক্রমকে সামাজিক ভাবে সমর্থন দেয় না।
বাংলাদেশ সরকারের তথ্য অনুযায়ী দেশে ৪০% দম্পতি কোন ধরনের গর্ভনিরোধক ব্যবহার করে না। গর্ভনিরোধক পদ্ধতির মধ্যে এখানে সবচেয়ে জনপ্রিয় হলো জন্ম নিয়ন্ত্রণ পিল। স্বাস্থ্য ও পরিবার কল্যাণ মন্ত্রণালয় বাংলাদেশে গর্ভনিরোধক বিক্রয়ে ভর্তুকি দেয়। জাতীয় শিক্ষা পাঠ্যক্রমে প্রজনন স্বাস্থ্য শেখানো হয় না এবং তা পাঠ্যক্রমের অংশও নয়। পরিবার পরিকল্পনা বিষয়ক পরামর্শ ও গর্ভনিরোধক সরবরাহের জন্য বাংলাদেশ সরকার নারীদের নিয়োগ দেয়। বাংলাদেশে অবৈধ গর্ভপাতের উচ্চ হার রয়েছে এবং গর্ভনিরোধক সামগ্রীর প্রাপ্যতা বৃদ্ধি পেলে তা হ্রাসের সম্ভাবনা রয়েছে। এ্যাসেনিংল ড্রাগস কোম্পানি লিমিটেড ২০১০ সাল থেকে বাংলাদেশে কনডম উৎপাদন শুরু করেছে।
ইংলিশার গার্টেন

ইংলিশার গার্টেন জার্মানির মিউনিখে অবস্থিত একটি বড় পাবলিক পার্ক, যা শহর কেন্দ্র থেকে উত্তর-পূর্ব শহর সীমা পর্যন্ত বিস্তৃত। বাভারিয়ার নির্বাচক প্রিন্স চার্লস থিওডোরের জন্য ১৭৮২ সালে স্যার বেঞ্জামিন থম্পসন (১৭৫৩-১৮১৪), পরবর্তীতে কাউন্ট রুমফোর্ড (রেইচাসফ ফন রুমফোর্ড), পার্কটি নির্মাণ করেন। থম্পসনের উত্তরাধিকারী, রেইনহার্ড ভন ওয়ার্কেক (১৭৫৭-১৮৪২) এবং ফ্রেডরিচ লুডভিগ ভন স্যাকেল (১৭৫০-১৮২৩)শুরু থেকে পার্কটির পরিবর্ধন ও উন্নয়ন প্রজেক্টের উপদেষ্টা হিসেবে কাজ করেছেন।
পার্কটির মোট আয়তন প্রায় ৩.৭ বর্গ কিলোমিটার (১.৪ বর্গ মাইল)(৩৭০ হেক্টর বা ৯১০ একর)। ইংলিশার গার্টেন বিশ্বের বৃহত্তম শহুরে পাবলিক পার্কগুলির মধ্যে একটি। বাগানের নামকরণ করা হয়েছে ইংলিশ ল্যান্ডস্কেপ বাগানের বৈশিষ্ট্যের সাথে মিল রেখে, যা ইংল্যান্ডের একটি জনপ্রিয় স্টাইল যেটি অষ্টাদশ শতাব্দির মাঝামাঝি থেকে উনবিংশ শতাব্দির শুরুর দিকে জনপ্রিয় হয়ে উঠেছিল।
বাভেরিয়ার নির্বাচক ম্যাক্সিমিলিয়ান তৃতীয় জোসেফ, উইটেলসবাচ রাজবংশের বাভেরিয়ান অঞ্চলে শেষ শাসক, ১৭৭৭ সালে নিঃসন্তান অবস্থায় মারা গেলে তাঁর সিংহাসন প্যালেটিনেটের নির্বাচক চার্লস থিওডোরের কাছে চলে যায়। নতুন শাসক বাভেরিয়ায় বসবাসের চেয়ে রাইনের ম্যানহাইমে তার বিদ্যমান বাড়িটিকে থাকতে পছন্দ করেতেন এবং অস্ট্রিয়ান নেদারল্যান্ডসের পক্ষে তাঁর উত্তরাধিকার বাণিজ্য করার ব্যর্থ চেষ্টা করেছিলেন। বোধগম্যভাবেই, মিউনিখের লোকেরা তাকে ঘৃণা করত। এই পরিবেশ থেকে উত্তরণে, চার্লস থিওডোর শহরের উন্নতিতে মনোযোগ দিয়েছিলেন। অন্যান্যের মধ্যে তিনি দুইটি বাগান তৈরি করেছিলেন এবং উভয়ই জনসাধারণের জন্য উন্মুক্ত করে দিয়েছেলেন।
মেরী স্টোপস ইন্টারন্যাশনাল

২০১৫ সালের হিসেব অনুযায়ী মেরী স্টোপস ইন্টারন্যাশনাল এর মাধ্যমে প্রদানকৃত গর্ভনিরোধক পদ্ধতি বিশ্বের প্রায় ২১ মিলিয়ন নারী ব্যবহার করেছে। একই বছরে প্রতিষ্ঠানটি ৬.৩ মিলিয়ন অনাকাঙ্ক্ষিত গর্ভধারণ, ৪ মিলিয়ন অনিরাপদ গর্ভপাত এবং ১৮১০০টি মাতৃ মৃত্যু কমানোর সেবা দিয়েছে। 
প্রতিষ্ঠানের মূল সেবা হলো পরিবার পরিকল্পনা, নিরাপদ গর্ভপাত এবং গর্ভপাত পরবর্তী যত্ন, নিরাপদ প্রসব এবং প্রসবের পর মা ও শিশুর স্বাস্থ্য যত্ন, যৌন সংক্রমণ নির্ণয় ও চিকিৎসা এবং এইচআইভি / এইডস প্রতিরোধ। 
১৯৭৫ সালে, "মেরী স্টোপস ফাউন্ডেশন" দেউলিয়া ছিল এবং তারা একটি স্বেচ্ছাসেবী ব্যবস্থায় প্রবেশ করেছিল। এরপর ১৯৭৬ সালে টিম ব্ল্যাকের পরিচালনায় মেরী স্টোপস ইন্টারন্যাশনাল নামে সামাজিক ব্যবসা হিসেবে সংগঠনটি পুনরায় প্রতিষ্ঠিত হয়। 
২০০০ সালে, মেরী স্টোপস অস্ট্রেলিয়াতে খোলা হয়। এটিই ছিলো দেশটির একমাত্র জাতীয়, স্বীকৃত নিরাপদ গর্ভপাত, ভারসাম্য এবং গর্ভনিরোধক প্রদানকারী সংস্থা। ।
২০০৮ সালে মেক্সিকোতে এর শাখা খোলা হয়েছিল।
মেরী স্টোপস ইন্টারন্যাশনালের হিসাব অনুযায়ী ২০১৩ সালে তারা যে পরিষেবাগুলি সরবরাহ করেছিল, সেগুলো হলো প্রায় ৬.১ মিলিয়ন অনাকাঙ্ক্ষিত গর্ভধারণ রোধ, ১৪৩০০ মাতৃ মৃত্যু কমানো এবং ৩.১ মিলিয়ন অসুরক্ষিত গর্ভপাত ঘটানো। ২০১৩ সালে মেরি স্টোপস ইন্টারন্যাশনাল কর্তৃক প্রদত্ত গর্ভনিরোধ পদ্ধতি ব্যবহার করেছিলেন প্রায় ১৫.৬ মিলিয়ন নারী। 
মেরী স্টোপস ইন্টারন্যাশনাল ১৭ টি দেশে গর্ভনিরোধক সামাজিক বিপণন কার্যক্রম পরিচালনা করে, যেমন কুশির গর্ভনিরোধক পিল এবং ইনজেকশন ভারতে, রাহা কনডম এবং স্মার্ট লেডি জরুরী গর্ভনিরোধক পিল কেনিয়াতে, লাইফগার্ড কনডম উগান্ডাতে এবং স্নেক কনডম অস্ট্রেলিয়ার আদিবাসী জনসংখ্যার মধ্যে বিপণন করে।
মেয়রা ডায়াজ

মেয়রা বেনিতা আলভেজ ডায়াজ (জন্ম: ২৮ সেপ্টেম্বর ১৯৯১) হলেন একজন ব্রাজিলীয় মডেল ২০১৮ সালের ২৬ মে 'মিস ব্রাজিল' খেতাব লাভ করেছিলেন। তিনি দেশটির অ্যামাজোনাস প্রদেশের দ্বিতীয় ব্যক্তি হিসেবে এই খেতাব লাভ করেছিলেন। তিনি মিস ইউনিভার্স ২০১৮ প্রতিযোগিতায় ব্রাজিলের প্রতিনিধিত্ব করেছিলেন।
মেয়রা ডায়াজ জন্মেছিলেন ব্রাজিলের অ্যামাজোনাস প্রদেশেত ইতাকোয়াতিয়ারায়। তিনি ইউরোপীয় এবং স্থানীয় ব্রাজিলীয় বংশোদ্ভূত।
মেয়রা ডায়াজ ২০১৫ সালে মিস মুন্দো অ্যামাজোনাস খেতাব লাভ করেন। ফলশ্রুতিতে, তিনি মিস মুন্দো ব্রাজিল ২০১৫ প্রতিযোগিতায় অংশগ্রহণের সুযোগ পান।
মেয়রা ডায়াজ ২০১৫ সালের মিস মুন্দো ব্রাজিল প্রতিযোগিতায় অ্যামাজোনাস প্রদেশের প্রতিনিধিত্ব করেন। প্রতিযোগিতায় তিনি সেরা ২০ প্রতিযোগীর একজন হিসেবে ঘোষিত হন।
মেয়রা ডায়াজ রেইনা হিস্পানোআমেরিকানা ২০১৬ প্রতিযোগিতায় ব্রাজিলের প্রতিনিধিত্ব করেন। তিনি প্রতিযোগিতায় প্রথম রানার আপ হিসেবে ঘোষিত হন।
২০১৮ সালের ২৬ মে মেয়রা ডায়াজ রিও ডি জেনিরোতে 'মিস ব্রাজিল' খেতাব লাভ করেন।
মেয়রা ডায়াজ মিস ইউনিভার্স ২০১৮ প্রতিযোগিতায় ব্রাজিলের প্রতিনিধিত্ব করেছিলেন। প্রতিযোগিতায় তিনি সেরা ২০ প্রতিযোগীর একজন হিসেবে ঘোষিত হয়েছিলেন।
মারিয়া আলেজান্দ্রা ভিকুনা

মারিয়া আলেজান্দ্রা ভিকুনা মুনজ (জন্ম ১৩ ফেব্রুয়ারি ১৯৭৮) একজন ইকুয়েডরীয় নারীবাদী রাজনীতিবিদ যিনি জানুয়ারী থেকে ডিসেম্বর ২০১৮-এর মধ্যে রাষ্ট্রপতি লেনিন মোরেনোর অধীনে ইকুয়েডরের ভাইস প্রেসিডেন্ট হিসাবে দায়িত্ব পালন করেছেন। পূর্বে ইকুয়েডরের গৃহায়ন ও নগর উন্নয়ন মন্ত্রী হিসাবে।
ভিকুনা প্রথমবারের মতো ২০০৯ সালে জাতীয় পরিষদে সদস্য হিসেবে নির্বাচিত হন এবং ২০১৩ সালে পুনরায় নির্বাচিত হন। জাতীয় পরিষদে থাকাকালীন সময়ে তিনি ইকুয়েডরের নাগরিকদের স্বাস্থ্য ও সুবিধার সাথে সম্পর্কিত বৃহত্তম কমিশনের ভাইস প্রেসিডেন্ট হিসাবে দায়িত্ব পালন করেন এবং শিক্ষা, বিজ্ঞান, প্রযুক্তি ও যোগাযোগ কমিশনের প্রতিষ্ঠাতা সদস্য ছিলেন।
তিনি ২০১৭ সালের মে মাসে প্রেসিডেন্ট লেনিন মোরনো কর্তৃক নগর উন্নয়ন ও হাউজিং মন্ত্রী নিযুক্ত হন। ভাইস প্রেসিডেন্ট জর্জ গ্লাসের স্থগিতাদেশের পর, ভিকুনাকে এমন সময় পর্যন্ত ভারপ্রাপ্ত ভাইস প্রেসিডেন্ট হিসাবে নিযুক্ত করা হয়েছে যখন গ্লাসের দুর্নীতির অভিযোগগুলি নিয়ে সুরাহা করা হচ্ছিল।
গ্লাসকে অড্রেব্রেট ঘুষের অভিযোগে দুর্নীতির দায়ে দোষী সাব্যস্ত করা হয়েছিল। ৯০ দিনেরও বেশি সময় ধরে ভাইস প্রেসিডেন্সি পদে গ্রাসের অনুপস্থিত থাকার কারণে, জাতীয় পরিষদকে মনোনীত প্রার্থীকে স্থায়ীভাবে ভাইস প্রেসিডেন্টের ভূমিকা পালন করার জন্য ভোট দিতে হয়েছিল।
২০১৮ সালের ৬ই জানুয়ারি, ভিকুনা আনুষ্ঠানিকভাবে ইকুয়েডরের ভাইস প্রেসিডেন্ট হিসাবে শপথ গ্রহণ করেন, জাতীয় পরিষদ ভোটের জন্য তাকে অনুমোদন দেওয়ার পর । ৭০ জন সংসদ সদস্য তার পক্ষে ভোট দেওয়ায় তিনি নির্বাচিত হয়েছিলেন, ১৭ জন তার বিপক্ষে ভোট দেন এবং ১৯ জন ভোট দেওয়া থেকে বিরত থাকেন। ১৯৯৬ সালে রোজালিয়া আর্তেগার অফিসে দায়িত্ব গ্রহণের পর তিনি ইকুয়েডরের ভাইস প্রেসিডেন্ট হিসেবে দ্বিতীয় মহিলা ছিলেন।
২০১৮ সালের ৩ ডিসেম্বরে ভিকুনাকে ভাইস প্রেসিডেন্ট হিসাবে দায়িত্ব পালন থেকে স্থগিতাদেশ দেওয়া হয়। ২০১৮-এর ৪ ডিসেম্বর ভিকুনা তার ভাইস প্রেসিডেন্ট পদ থেকে পদত্যাগ করার ইচ্ছা পোষন করেন। ২০১৮ সালের ডিসেম্বর জাতীয় পরিষদ থেকে পদত্যাগ করার পর অটো সোনাহোলজনার ইকুয়েডরের ভাইস প্রেসিডেন্ট নির্বাচিত হন।
জয়েস প্রাদো

মারিয়ান জয়েস প্রাদো রিভেরা (জন্ম:১৯৯৭) একজন বলিভীয় মডেল যিনি ২০১৮ সালে মিস বলিভিয়া খেতাব লাভ করেছিলেন। তিনি মিস ইউনিভার্স ২০১৮ প্রতিযোগিতায় বলিভিয়ার প্রতিনিধিত্ব করেছিলেন। তিনি নিজের গর্ভবতী হবার খবর প্রকাশ করলে 'চুক্তি লঙ্ঘনের অভিযোগে' তার কাছ থেকে ২০১৯ সালের এপ্রিলে 'মিস বলিভিয়া' খেতাব কেড়ে নেওয়া হয়েছিল।
জয়েস প্রাদো বলিভিয়ার সান্তা ক্রুজে বাস করেন। তিনি ২০১৫ সালে মিস টুরিজম বলিভিয়া খেতাব লাভ করেছিলেন। তিনি একজন মডেল তিনি দেশটিতে পর্যটন বিষয়ক দূত হিসেবেও কাজ করেন।
২০১৫ সালে তিনি মিস লিটোরাল খেতাব লাভ করেন। সে বছর তিনি 'মিস টুরিজম বলিভিয়া' খেতাব লাভ করেন। তিনি ২০১৬ সালে 'মিস টুরিজম ইন্টারন্যাশনাল' প্রতিযোগিতায় অংশগ্রহণ করেন এবং সেরা দশ প্রতিযোগীর একজন হিসেবে ঘোষিত হন।
২০১৮ সালে তিনি 'মিস সান্তা ক্রুজ' খেতাব লাভ করেন। ২০১৮ সালের ২৪ জুন তিনি 'মিস বলিভিয়া খেতাব লাভ করেন এবং সে বছরের ডিসেম্বরে থাইল্যান্ডের ব্যাংককে মিস ইউনিভার্স ২০১৮ প্রতিযোগিতায় বলিভিয়ার প্রতিনিধিত্ব করেন।